
PUS  PATRIS  MANIBUS 


II  A S C E 


STUDIORUM  PRIMITIAS 


SACRAS  ESSE  VOLUIT 


FILIUS. 


Cap.  I.  PROLEGOMENA. 


Jam  antiquissimi  scriptores  epilepsiae  mentionem  fece- 
runt eamque  semper  ea  diligentia  respexerunt,  quam  ejus 
gravitas  poscit  et  pertinacia,  qua  arti  medicorum  resistit. 
Patri  medicinae  Hippocrati  hic  morbus  notus  erat(l), 
etiam  Galeno  (2),  Celso  (3),  Plinio  (4),  Aristo- 
teli (5). 

Designamus  nomine  epilepsiae  eum  systematis  nervo- 
rum morbum,  qui  paroxysmis  sese  manifestat,  in  qui- 
bus aegroti  spasmis  clonicis  tonicisque,  nec  non  abolitione 
conscientiae  omniumque  sensuum  externorum  et  interno- 
rum premuntur.  Multa  et  varia  nomina  morbo  nostro 
tributa  sunt.  Vox  graeca  » « (ab  iniXap^av oj) 
apud  nos  maxime  valet  et  verbis  «fallende  Sucht,  mor- 
bus caducus,  la  maladie  caduque,  le  mal  de  terre,  falling- 
sickness«  optime  redditur.  Hippocrates  epilepsiam 
appellabat  morbum  sacrum,  morbum  magnum  ( Isqjjv 
voveov , neyuhjv  voveor),  quia  eam  gravissimis  adseripsit 
morbis;  Plato  morbum  divinum,  Apulejus  luem  dei- 
Jicam , alii  morbum  daemoniacum , quia  morbos  cun- 
ctos deorum  daemonumque  potestate  excitari,  fere  omnes 
veteres  medici  opinabantur;  Seneca,  Plinius  et  Cel- 
sus morbum  sputatorium , quia  durante  paroxysmo  se- 
cretio salivae  valde  aucta  est;  Plautus  (6)  morbum  co- 


(1)  Lib.  II,  aplior.  45,  lib.  III,  aplior  29. 

(2)  De  loc.  affect.  lib.  IU. 

(3)  De  re  medica  3,  23. 

(4)  Hist.  natur,  lib.  38,  cap.  4. 

(5)  Problem.  sec.t.  30,  quaest,  1. 

(6)  Capti v.  Aci.  3,  Scoti.  4. 

mitialem,  quia  Romae  comitia  solvebantur,  cum  quis  Uo 
manorum  praesentium  epilepsiae  paroxysmo  corripiebatur; 
Galli  mal  de  St.  Jean , morbum  St.  Jo  annis,  quia 
die  aestivo  fervido  festum  Joannis  celebrabatur,  ad  quod 
permulti  homines  confluebant  et  inde  morbus  saepius  quam 
alio  tempore  apparebat,  e causis  quidem  facile  explican- 
dis. Apud  Sophoclem,  Aristotelem  et  Galenum 
morbus  vocatur  herculeus  ('  Hnaxlnog  vovoog') , forsan 
quia  Herculem  epilepsia  laborasse  putabant,  vel  quia  epi- 
lepsiam pro  morbo  insuperabili  habebant,  apud  Lucre- 
tium (1)  infantilis  (noudlcov  voarjpa)-,  apud  Gellium 
sonticus,  propter  phaenomena  horribilia;  apud  scripto- 
res librorum  divinorum  (2)  lunaticus , seleniacus, 
astralis,  sideratus , quia  epilepsia  relationem  quandam 
alat  cum  magnis  lunae  vicissitudinibus.  Praeterea  haecce 
nomina  inveniuntur:  Morbus  vitriolatus  (Paracelsus), 
morbus viridellus,  catoptosis,  ablepsia , analepsia  (Ri- 
ve r i u s ) , epilepsia , epilensis , morbus  epilenticus.  pas- 
sio epilentica,  apoplexia  parva , passio  caduca , mor- 
bus foedus  (aiayfog  vovaog),  morbus  convivalis  («quia 
paroxysmus  in  conviviis  facile  recurrere  solet»),  morbus 
mensalis,  peditio  («quia  pedes  in  paroxysmo  inor- 
dinate moventur»)  morbus  scelestus , morbus  primus, 
mater  puerorum.  Vernacula  quoque  lingua  epilepsia 
nominibus  variis,  quae  ejus  magnitudinem,  gravitatem  et 
dignitatem  indicant,  dotata  est:  Iter  Jammer,  der  Siech- 
tag,  das  Fraisl . der  Feigel,  die  Staupe,  das  Un- 
gliiclt,  das  Flend , die  schwere  JSof/i , das  bdse  '/joug, 
das  bdse  JVesen,  das  bdse  Kreuz , der  bdse  Feld , 
das  schwere  Gebrechen. 

Cap.  II.  SYMPTOMATOLOGIA. 

In  tria  stadia  decursum  paroxysmi  epileptici  discer- 
nere possumus: 

1)  Studium  prodromorum  plerisque  in  casibus  ob- 
servatur, sed  non  in  omnibus.  Antecedit  sensus  quidam 
anxius  et  injucundus,  morositas,  tristitia,  gravitas  plum- 


(1)  Lil).  3. 

(2)  Mare.  3,  1»  Luc.  9,  39. 

bea,  oscitatio,  vertigo,  obnubilatio  capitis;  interdum  oculi 
splendentes  et  scintillantes,  magna  lacrymarum  secretio, 
visus  duplicatus,  visus  dimidiatus,  scotomata,  photopsiae, 
chromopsiae.  Ille  daemones  et  spectra  videt;  ille  equum, 
qui  calcitrare,  vel  vehiculum,  quod  corpus  conterere  mi- 
natur; ille  sonos  varios  audit,  sonum  serrae,  catarrhactae, 
fusi,  vel  fragorem  tormentorum,  vel  crepitum  flagelli,  vel 
ictum  baculi.  Alii  querelas  edunt  de  alienato  olfactu, 
frequenti  sternutatione,  sapore  ingrato;  alii  de  palpitatio- 
nibus cordis,  vel  de  gastrodynia,  flatulentia,  pica,  soda, 
ructibus,  calore  aucto  praecordiorum,  formicatione  in  ex- 
tremitatibus, imo  de  paralysibus  digitorum  manus  aut  pe- 
dis. In  plerisque  casibus  insultum  epilepticum  ille  sen- 
sus antecedit,  qui  aura  epileptica  dicitur,  id  est  sensus 
aeris  frigidi  aut  calidi,  qui  praesertim  in  apicibus  digito- 
rum manus  aut  pedis  incipit,  indeque  ad  caput  adscendit, 
quo  facto  paroxysmus  irrumpit,  simulae  hic  sensus  cere- 
brum attigit.  Interdum  totus  animi  status  ita  mutatur,  ut 
homines  mitissimi  fiant  vindictae  cupidi  et  insidiosi.  Alii 
sunt  timidi  et  de  industria  in  occultis  latibulis  se  abscon- 
dunt; alii  insueta  laetitia  exsultant  et  exaltatione,  ita  ut 
vires  psychicae  admodum  adauctae  appareant. 

Loebenstein-Loebel  (1)  observavit  urinam  plures 
horas  ante  paroxysmum  aquosam  et  in  superficie  spu- 
mosam. Epilepticus  quidam  ante  paroxysmum  semper  in- 
superabili propensione  ad  bibendum  vinum  adustum  vexa- 
batur ; si  a bibendo  prohibebatur,  paroxysmus  multo  citius 
irrumpebat.  Tissot  epilepticam  novit,  cui  insultus  sem- 
per decem  horis  ante  introitum  manifesto  nasi  rubore 
nuntiabatur;  Dovinet  virum,  apud  quem  semper  pruritus 
labii  superioris  paroxysmum  antecedebat.  Fridericus 
Jtojfmann  (2)  mentionem  facit  Epileptici,  qui  ante  paro- 
xysmum semper  retrogrediebatur  ( »dum  adhuc  sibi  con- 
stant sensus,  junguntur  vehementes  praecordiorum  anxie- 
tates et  vomendi  conatus;  turbatis  vero  jam  sensibus,  dis- 
currit cancrorum  in  morem  retrorsum  et  tum  su- 
bito in  terram  concidit « etc.)  Iwujuirol  narrat  , Epi- 


(1)  Wesen  uml  Heilung  <ler  Epilepsie,  pag.  '20. 

(2)  Consultat,  et  vespons.  medie.  II,  4,  151. 

lepticam  quandatn  per  nonnulla  momenta  ante  paroxy- 
smum corpus  in  orbem  gyrasse.  Rarum  et  mirabilem 
casum  divulgavit  Hssotf  scilicet  insultum  epilepticum 
semper  eo  effectum  esse,  quod  aeger  virum  parvum  ru- 
bra mitra  indutum  vidisset,  qui  magno  strepitu  advectus 
esset  pilento:  deinde  aegrum  timuisse,  ne  obtereretur,  et 
attonitum  immobiiemque  procubuisse.  Interdum  exanthe- 
mata, praecipue  herpes  antecedunt;  Portal  narrat,  mu- 
lieiem  ante  singulos  paroxysmos  aphthis  laborasse. 

(^uodsi  nonnulli  aut  plures  prodromorum  modo  al- 
latorum brevius  vel  longius  tempus  tenuerunt,  apparet 
2)  Stadium  convulsivum , quod  autem  saepe  sine 
ullis  prodromis  intrat,  quo  in  casu  aeger  subito  ut  ful- 
mine ictus,  procumbit.  Inter  paroxysmum  omnes  motus 
voluntarii  et  sensus  interni  atque  externi  finem  habent; 
incitamenta  mechanica  corporis  aeger  non  sentit:  convul- 
sionibus efficiuntur  positiones  et  versiones  maxime  variae. 
Crines  eriguntur,  frons  contrahitur,  supercilia  sibi  occur- 
runt aut  demittuntur,  oculi  rigent  aut  circumvagautur, 
palpebrae  plerumque  tremunt  et  raro  omnino  clausae  sunt, 
ita  ut  pars  scleroticae  inferior  inter  margines  tarsales  ap- 
pareat; pupilla  contracta  est  et  immobilis.  Facies  hor- 
rendum in  modum  distorquetur:  os  nunc  rostri  instar 
acuminatur,  nunc  longe  usque  ad  aures  distenditur  (van 
Jioven)  ( I ).  Inter  dentes  spuma  effluit,  quae  interdum 
odorem  mittit  cadaverosum  vix  tolerabilem  ( Tissot ).  — 
Musculi  mandibulae  contracti  sunt;  inde  stridor  dentium 
oritur,  qui  saepe  tam  vehemens  est,  ut  partes  eorum  dif- 
fringantur; lingua  non  raro  mordetur.  Respiratio  fre- 
quens, anhelosa,  stertorosa  est;  pulsus  primum  parvus, 
aut,  sicuti  respiratio,  per  nonnulla  momenta  omnino  sup- 
pressus, deinde  frequens,  celer,  duriusculus,  irregularis. 
Transitus  sanguinis  per  pulmones  cohibetur,  quam  ob  rem 
venae,  maxime  frontales  et  jugulares,  saepe  ita  intume- 
scunt, ut  facies  rubrum,  imo  nigrum  colorem  induat,  lloer- 
haave  mirabilem  casum  in  infante  observavit,  qui  inter 
vehementissimum  paroxysmum  mortuus  est:  totum  ejus 
corpus  nigrum  erat,  ut  corpus  Aethiopis;  modo  in  super- 


(I)  Hamlbiicli  <ler  jtraktisclien  Heilknmle,  Theil  2,  pag.  121 

ficic  abdominis  locus  albus  inveniebatur,  quem  miser  in- 
fans manu  presserat.  Musculi  abdominis  duriusculi  sunt, 
et  modo  inflati,  modo  retracti,  quasi-  cavum  abdominis 
viscera  non  contineat  (1 );  penis  rigidus,  testiculi  usque 
ad  annui um  abdominalem  sublati.  Interdum  ejaculatio- 
nes seminis  oriuntur,  aut  incontinentia  urinae  et  alvi;  Por- 
tui urinam  infantis  cujusdam  quinque  passus  projectam 
vidit. 


Caput  non  raro  torquetur,  aut  huc  illuc  jactatur,  aut 
certo  in  situ  detinetur.  Collum  est  rigidum,  ita  ut  vehe- 
mentissimis  aliorum  hominum  laboribus  moveri  non  pos- 
sit ; Fissot  adolescentem  novit,  cujus  caput  inter  quem- 
que paroxysmum  ita  in  latus  sinistrum  trahebatur,  ut 
mentum  fere  in  humero  poneretur.  ^Cervix  mire  move- 
tur; nunc  enim  stat  instar  rigidae  columnae;  nunc  pro- 
jecto in  pectus  mento  miris  nec  imitandis  modis  curva- 
tur; nunc  jactatur  retro;  aliquando  acromio  incumbit,  et 
haec  horrenda  motuum  genera  successione  se  invicem  se- 
quuntur.» (2)  Praecipue  autem  extremitates  superiores 
convulsionibus  laborant;  non  raro  aeger  utraque  manu 
pectus  plangit  et  abdomen;  pollicem  in  volam  manus  in- 
serit. Similes  convulsiones  in  extremitatibus  inferioribus 
animadvertuntur;  interdum  pes  ita  flectitur,  ut  apex  hal- 
lucis calcaneum  tangat.  Tales  vehementes  convulsiones 
conjunctae  cum  gemitibus  durante  paroxysmo  observatis, 
occasionem  Aretaeo  praebuerunt  ad  peculiarem  compa- 
rationem, dicit  enim  ille  de  epilepsia  disserens:  »ioqmy- 

[itvoiGi  r avQolcn  ?jds  Mlrj  rj  %v[icpoQr].«  — Quin  saepe  con- 
' u siones  ad  tantam  evehuntur  vehementiam,  ut  ossium 
luxationes  et  fracturas  efficiant.  Portal  casum  nobiscum 
communicat,  in  quo  inter  paroxysmum  femur  ex  aceta- 
nilo  cesserat;  alterum  casum,  in  quo  collum  femoris  fra- 
ctum erat;  tertium,  in  quo  os  brachii  foveam  suam  arti- 
cularem reliquerat.  Multo  saepius  luxationes  mandibulae 
ac  rupturae  tendinum  inveniuntur. 

Talis  epilepsiae  paroxysmus  in  plerisque  quidem  ca- 
sibus quadrantem  horae  continet,  tamen  nunc  brevius  nunc 


(I)  I’ eclilin,  olfcerv.  plus.  med.  1 i 1«.  II,  0|,<  29 
(~)  ttoerhaave  de  mori»,  nerv,  lom.  II, 

longius  tempus.  Peelilin  eum  intra  sexagesimam  horae 
partem  finitum  vidit;  van  Swieten  autem  paroxysmum 
observavit,  qui  quadraginta  horas  tenuit.  — Perdunt  con- 
vulsiones vehementiam ; intrant  murmura  intestinorum,  ru- 
ctus male  olentes,  quo  facto  non  raro  diarrhoea  vel  vo- 
mitus; interdum  gemitus  ex  intimo  pectore;  tunc  apparet 
stadium  tertium: 

3)  Stadium  soporosum.  Respiratio  frequens  cedit 
et  aeger  plerumque  in  somnum  incidit  stertentem,  ex  quo 
expergiscitur  breviore  vel  longiore  tempore  elapso;  pul- 
sus ad  normalem  statum  redit;  animi  facultates  non  sta- 
tim  integrae  sunt,  sed  modo  pedetentim  redeunt;  memo- 
ria, quid  inter  paroxysmum  acciderit,  omnino  deest,  ex- 
ceptis prodromis  sensuque  aurae.  Lassitudo,  caput  grave, 
facies  turbida  aliquamdiu  continent.  Interdum  sudor  co- 
piosus et  foetidus  erumpit,  maxime  in  capite  et  pectore(l), 
interdum  flatus  foetidi  eduntur.  Voigtel  (2)  sudorem 
coeruleum  et  modo  unum  corporis  dimidium  occupantem 
observavit;  Vandelli  epilepsiam  vidit,  in  qua  paroxysmo 
finito  semper  hydrophobia  intrabat,  quae  post  nonnullas 
horas  omnino  disparebat.  Duobus  vel  tribus  diebus  ela- 
psis, plerumque  nullum  morbi  vestigium  adest,  et  aeger, 
ut  videtur,  salvus  est  et  sanus. 

Sed  non  omnes  paroxysmi  epileptici  talem  vehemen- 
tiam adipiscuntur,  qualem  paroxysmus  hoc  loco  descri- 
ptus; nam  interdum  stadium  convulsivuin  sese  manifestat 
modo  unius  partis  corporis  (capitis,  labiorum)  convul- 
sione. Esparron  paroxysmum  quendam  epilepticum  modo 
e simplici  labiorum  motu  dignoscebat;  Pechlin  e sola 
oculorum  convulsione;  Tissol  e motu  brachii  dextri, 
quo  aeger  omnia,  quae  hoc  tempore  tenebat,  longe  a se 
jactabat  (3). 

t 

Cap.  jii.  decursus  et  exitus  morbi. 

Paroxysmus  epilepticus  variis  intervallis,  modo  typi- 

(1)  <1  e Ha  en,  ratio  medendi,  V.  4. 

(2)  llandlmch  der  jiatholog.  Analoinie.  Kil,  I.  f».  <0. 

(3)  Cf.  liauine»,  »on  den  Koimilsionen  der  Kinder,  p.  325. 

cis,  modo  atypicis,  redit,  nunc  saepius,  imo  spatio  qua- 
tuor  et  viginti  horarum  pluries  (Tissot  in  infante  paro- 
xysmos centum  observavit),  nunc  rarius  elapsis  nonnullis 
diebus,  hebdomadibus,  mensibus,  annis.  Reditus  provo- 
catur partim  morbo  ipso,  partim  variis  corporis  mentis- 
que affectionibus,  praecipue  terrore,  pavore,  refrigeratione, 
crapula,  cibo  gravi,  coitu  et  quae  sunt  alia.  ^Utrum  re- 
ditus lunae  phasium  reditum  paroxysmi  efficiat  necne, 
ignotum  est;  saepe  circuitus  lunae  regularis  errorem  pa- 
rabit (1).  In  nosocomiis,  ubi  multi  epileptici  conjuncti 
sunt,  medici  imperium  lunae  phasium  in  reditum  paro- 
xysmorum non  observaverunt. 

Raro  unus  paroxysmus  totum  morbum  absolvit;  ta- 
men hoc  observatum  est,  quamobrem  Ackermann  non 
jure  dicit,  reditum  paroxysmorum  signum  esse  pathogno- 
monicum  epilepsiae  et  spasmos  conjunctos  cum  suppres- 
sione animi  facultatum  non  esse  epilepticos,  si  non  sae- 
pius paroxysmi  intrent. 

Morbus  in  toto  decursu  incertum  temporis  spatium 
implet;  non  raro  totam  per  viiam  trahitur.  Tum  pede- 
tentim  lineamenta  faciei  magis  crassa  et  rustica  fiunt; 
oculi  vagi  et  trementes,  pupilla  dilatata;  palpebrae  infe- 
riores et  labia  intumescunt.  Mox  functiones  singularium 
organorum  turbantur;  oritur  dyspepsia,  tremor,  vertigo, 
macies,  aucta  salacitas.  Tissot  feminam  vidit,  cui  cre- 
bris paroxysmis  anasarca  ortus  est;  idem  interdum  asci- 
ten,  aphoniam,  amaurosin,  cophosin,  apoplexiam,  disposi- 
tionem aneurysmaticam  observavit.  Schoenlein  (2)  prae- 
cipue duos  morbos  epilepsiae  supervenire  vidit,  scilicet 
typhum  cerebralem  abdominalemque  et  encephalitidem 
propensam  ad  exsudationem , ad  hydrocephalum.  Deni- 
que etiam  animus  in  morbum  incidit;  memoria  minuitur, 
mens  infirma  fit, i judicium  amittitur;  intrat  fatuitas,  imo 
mania.  Apud  Tissot  casum  invenimus,  in  quo  unus 
paroxysmus  epilepticus  infanti  memoriam  rapuit,  et  alte- 
rum casum,  in  quo  itidem  unus  paroxysmus  insanabilem 
amentiam  creavit. 

(1)  Cf.  M e a (1 , fle  imperio  solis  et  lunae  in  corpus  huma- 
num, Lond.  1704. 

(2)  Palhologie  uml  Therapie,  Bd.  4.  p.  134. 

Cap.  IV.  SECTIO  CADAVERUM. 

Talem  naturae  epilepsiae  revelationem,  qualem  for- 
san hic  vel  ille  exspectet,  sectiones  Epilepticorum  non 
praebuerunt.  Interdum  medici  ne  unum  quidem  vitium 
invenerunt,  neque  in  cerebro,  neque  in  aliis  corporis  par- 
tibus. Jam  van  .Swtefe» (I)  dicit:  «certum  enim  est, 
causam  epilepsiae  adeo  latere  posse,  ut  nullis  sensibus 
detegi  possit,  sed  tantum  se  manifestet  suis  effectibus." 
Idem  Morgagni  (2)  affirmat:  «Neque  enim  praeterit, 
fieri  posse,  vera  ut  causa  nostros  sensus  omnino  fugiat, 
cum  in  aliis  morbis  pluribus,  tum  in  his  praesertim,  qui 
ad  cerebrum  attinent;  itaque  nihil  usquam  vitii  a perspi- 
cacissimis viris  aliquando  post  epilepsiam,  vel  idiopathi- 
cam fuisse  repertum."  — Saepe  autem  medici  invene- 
runt, cerebrum  vicinasque  partes  a structura  normali  de- 
cessisse. Invenerunt  ossa  cranii  tumefacta,  crassa  et  den- 
sata (3);  os  occipitis  obliquum;  sellam  turcicam  non 
plane  in  medio  positam  ( IV enzel) ; tubercula  articularia 
ossis  occipitis  justo  longiora;  foramina  ossis  occipitis, 
per  quae  vasa  nervique  currunt,  coarctata;  suturas  cra- 
nii dispulsas;  duram  matrem  siccani,  ossificatam , excre- 
scendis fungosis  et  glandulis  Pacchioni  tumefactis  obte- 
ctam; piam  matrem  pituitosam,  crassam,  steatomatosam(I)  ; 
spatium  inter  duram  et  piam  matrem  lympha  viscida  aut 
gasis  impletum;  vasa  cerebri  sanguine  turgescentia,  aut 
rupta;  sinus  dilatatos  aut  ita  diminutos  et  coaretatos,  ut 
eorum  cavitates  deletae  ligamentisque  similes  essent  (5). 
In  substantia  cerebri  invenerunt  loca  atrophica,  abscessus, 
emollitiones,  sarcomata.  Interdum  cerebrum  ingratum 
edidit  odorem,  imo  intolerabilem  foetorem,  etiam  tum, 
quum  sectio  statim  post  mortem  instituebatur  ceteraeque 
partes  nondum  putescebant  ((i).  Schmidt  (7)  invenit  to- 


(1)  Comment.  in  Boerli.  de  cognosc.  et  cur.  morti,  aph.  1076. 

(2)  De  sedit»,  et  catis,  morb.  per  anat.  indag.  epist.  IX.  ari.  15, 

(3)  J.  E.  G r e d i n g.  samintliche  Sdirift,  Th.  1.  p.  289. 

(4)  Greding,  1.  o.  p.  297. 

(5;  Morgagni,  1.  c.  epist.  IX.  J.  12  u.  14. 

(6)  Greding,  1.  e.  p.  306. 

(7)  Obserral  chirurg.  olis.  3. 

tuiu  dextrum  cerebri  haemisphaerium  gelatinosum,  ita  ut 
leni  quoque  tactu  difflueret;  Morgagni  in  uno  casu 
substantiam  corticalem  scirrho  duratam.  Wenxel  ( I ) af- 
fert, se  semper  hypophysin  Cerebri  morbosam  inve- 
nisse, scilicet  amplificatam,  emollitam,  abnormi  modo  co 
loratam,  ejus  lobulos  dispulsos  et  spatia  interjecta  hu- 
more tenui  pellucidoque  impleta.  — Non  raro  medul- 
lae spinalis  quoque  vitia  invenerunt,  e.  gr.  exsudata  inter 
tunicas,  hydatides,  emollitiones,  indurationes.  Denique 
cadavera  interdum  in  partibus  a capite  remotis  varias 
ostenderunt  abnormitates,  quae  autem  nexum  causalem 
cum  epilepsia  non  semper  habebant  (2), 

Cap.  V.  AETIOLOGIA. 

Causa  proxima  epilepsiae  adhuc  in  tenebris  latet; 
modo  scimus,  cerebrum  esse  partem  maxime  affectam; 
sed  naturam  hujus  affectionis  et  in  qua  potissimum  parte 
cerebri  morbus  sedem  habeat,  nescimus.  Quia  sectioni- 
bus Epilepticorum  interdum  vitia  cerebri  non  detecta  sunt, 
nonnulli  medici  concluserunt,  sedem  epilepsiae  in  cere- 
bro non  ponendam  esse;  sed  haec  argumentatio  ex  mea 
quidem  sententia  plane  falsa  est:  nam  particulae  cerebri 
tam  tenues  sunt  earuinque  structura  magna  ex  parte  tam 
ignota,  ut  vitia  exigua,  quae  autem  effectus  in  organis- 
mum vivum  graves  exserunt,  non  detegamus.  Praeterea 
vitiis  materialibus  omnino  non  opus  est.  Plerique  me- 
dici, et  quidem  jure,  in  eo  consentiunt,  causam  epilepsiae 
proximam  in  cerebro  esse  collocandam.  Jam  van  Swie- 
ten  (3)  dicit:  »Causa  proxima  semper  in  encephalo  hae- 
ret; causa  vero  excitans  s.  procatarctica  in  aliis  multis 
corporis  partibus. » — Nuper  Marshal-Hall  (4)  con- 
tendit, in  epilepsia  modo  systema  spinale  correptum  esse; 


(1)  Beobaclitungen  Uber  den  Gelurnanliang  fallsucLtiger  Per- 
sonen.  Frankfurt  a.  M.  1810. 

(2)  Cf.  Greding,  1.  c.  pag.  333,  Morgagni,  1.  c.  epist. 
62.  2.  Pechlin,  1.  c.  lib.  II.  obs.  29. 

(3)  1.  c.  aphor.  1074. 

(4)  Das  Nervensystem  u.  dessen  Krankheiten,  aus  dem  Engl, 
ubersetzf  von  einem  praktischen  Arzt.  p.  120. 

etiam  cerebrum  quidem  in  morbum  cadere,  .sed  hoc  modo 
esse  effectum  convulsionum. 

Sententiae  medicorum  de  epilepsiae  essentia  valde 
discrepant  nonnullaeque  mirae  sunt  et  monstrosae.  Pa 
thologi  humorales  causam  proximam  habent  atram  bi- 
lem et  pituitam,  qua  sinus  cerebri  nimis  impleti  sint; 
Pelops,  Galeni  praeceptor,  tenuem  et  vaporosam  mate- 
riam, quae  propter  venenatam  indolem  cerebrum  et  sy  - 
stema nervorum  incitet;  Galenus  (1)  incitationem  tuni- 
carum cerebri  acri  quadam  materia,  quae  fere  eosdem 
habeat  effectus  atque  illa  incitatio,  quae  singultum  effi- 
ciat; Aretaeus  (2)  inclusum  nvEvpa,  quod  totum  orga- 
nismum moveat;  Barbette  (3)  lympham  acrem,  quae  ce- 
rebrum incitet;  Uecker  lympham  acidam  et  austeram; 
Wedel  acidam  sanguinis  fermentationem;  JJelmont  (4) 
iratum  Archaeum,  qui  e ventriculo  erumpat.  J an  Swie- 
ten  accusat  actionem  nimis  vehementem  nervorum  moto- 
riorum et  nimis  exiguam  sensiferorum ; Willisius  (5)  he- 
terogeneas  et  explosivas  particulas  nitrosulphureas  in  ce- 
rebro; JIousset  (6)  debilitatem  organorum  digestionis; 
Pietsch  (7)  aerem  elasticum  in  intestinis  clausum;  Fri- 
der.  Iloffmann  violentam  spasmodicam  constrictionem 
durae  matris,  quae  morborum  omniumque  totius  corporis 
membranarum  quasi  mater  existat,  qua  constricta  influxus 
spirituum  animalium  inordinatus  reddatur;  Tissot  contra- 
ctionem cerebri  inter  paroxysmum,  qua  spiritus  vitales 
in  nervos  motorios  pellantur  et  impediantur,  quominus 
eodem  tempore  nervos  sensiferos  intrent,  aeque  ac  con- 
tractio cordis  sanguinem  in  arterias  pellat  simulque  im- 
pediat, quominus  sanguis  eodem  momento  cor  intret; 
Mansford  accumulationem  materiae  electricae  in  cere- 
bro. Secundum  Cullen( 8)  energia  cerebri  in  eo  statu 


(1)  De  loc.  affect.  lib.  III,  eap.  7. 

(2)  De  mori),  acut.  lib.  1.  cap. 

(3)  Praxis.  cap.  1.  de  epilepsia. 

(4)  De  morb.  archealib.  §.  17.  sqq. 

(5)  De  morb.  convulsiv.  cap.  11.  u.  VII. 

(6)  Sur  les  parties  sensibles  du  cerps  anim.  etc.  Laus.  1770. 

(7)  Erkliirte  Ursachen  u.  Kur  der  fallenden  Suclit.  p.  40. 

(3)  Anfangsgriinde  der  praktisch.  Arzueiwissenscli.  Bd.  3.  p.  326. 

versatur,  ut  voluntatis  in  hoc  imperium  amittatur.  Secundum 
Sauvages(\)  in  paroxysmo  epileptico  animus  omnes  vires 
in  motum  adhibet,  qua  re  finitiones  sensuum  tollantur  et 
quasi  deleantur,  Fleisch  \2^)  causam  proximam  semper 
in  malo  statu  structurae  cerebri  ponit,  imprimis  durae 
matris;  Jnhn  (3)  in  nimia  irritatione  cerebri  ac  me- 
dullae spinalis,  quae  per  longius  vel  brevius  tempus  du- 
ret; Baumgaertner  (4)  in  suppressione  actionis  cerebri 
et  in  spasmis  universalibus,  statu  cerebri  morboso  ex- 
citatis. Bochardt  (5)  persuasum  habet,  epilepsiam  sem- 
per inflammatione  chronica  systematis  aut  cerebralis,  aut 
spinalis,  aut  gangliorum  provocari.  Bichter  (6)  con- 
cedit, essentiam  epilepsiae  non  plane  perspectam  esse, 
Putat  autem,  epilepsiam  sedem  semper  in  cerebro  habere 
et  nunquam  in  singularibus  tantum  nervorum  ramis  et 
truncis;  epilepsiam  esse  verum  cerebri  spasmum,  qui  se- 
cundario modo  cum  organis  sensibilitatis  et  motus  com- 
municetur: quae  autem  cerebri  partes  in  specie  morbo- 
sae sint,  ignotum  esse.  Loebenstein  - Loebel  (7)  hanc 
proposuit  theoriam:  causa  proxima  convulsionum  et  prae- 
cipue epilepsiae  in  turbata  et  sublata  contractione  atque 
expansione  typica  cerebri  cerebellique  constat;  tunc  os- 
cillatio monomachica  in  organo  systematis  nervosi  cen- 
trali efficitur,  quae  sympathice  cum  ceteris  nervis  com- 
municatur et  his  insuetis  nervorum  contractionibus  et 
expansionibus  eodem  tempore  musculos  ac  ceteras  orga- 
nismi partes  ad  creberrimas  contractiones  adigit.  —  * * * 4 *  & 
Meliorem  habemus  scientiam  de  causis  remotis 
morbi  nostri.  Quod  primum  ad  praedispositionem  atti- 
et,  multis  in  casibus  hereditaria  est,  seu  innata , ima- 
ginatione et  vehementibus  affectibus  matris  gravidae  creata 
In  Pluribus  familiis  omnes  ac  singuli  tempore  pubertafe 


W nosolotria  methodica,  lom.  III.  j,ag.  H7 

3 KUn!L,Uih  Krankh-  d-  Kinder,  Bd.  4!  Abth.  2.  » 224 

W Kl.mk  der  chronisclien  Krankh.  Bd  1 p 9fi‘I  1 ' 

(4)  Spec.  Pathot.  „.  Tberapie,  Bd.  2.  P*  ’ 

\xr  , ' . Wirk,,nS  4er  MerkurialprSparate  hes  h,.i  , 

'\ahn*inn  u.  Epilepsie,  p.  55.  1 ’ * WassersucJil, 

(6)  spec.  Therapie,  Bd.  7.'  p.  588. 

1.  c.  pag.  7. 

epilepsia  occupantur  (1).  Boer ha ave  (2)  epilepticum  pa- 
trem novit,  cujus  liberi  omnes  epilepsia  mortui  sunt; 
Zacutus  Lusitanus  (3)  narrat,  filios  octo  nepotescjue 
tres  viri  epileptici  eodem  morbo  laborasse  usque  ad  mor- 
tem; iluarin  (1)  affert,  epilepsiam  hereditariam  in  fa- 
milia quadam  semper  ab  avo  in  nepotes  transiisse  et 
filios  praetermisisse.  — Praecipue  constitutio  tenerrima 
morbo  nostro  favere  videtur,  non  minus  sexus  se- 
quior  ( Fleisch , JIaase,  Loebenstein  - Loebel),  quam- 
quam Richter  (5)  credit  , sexum  virilem  crebrius 
epilepsia  laborare  (quod  etiam  Quarin  persuasum  ha- 
bet)^), quia  cerebrum  in  sexu  virili  actuosius  sit  et 
perfectius  excultum,  ergo  facilius  ad  statum  morbosum 
et  quidem  spasticum  adigi  possit,  quam  ob  rem  perspicuum 
sit,  cur  non  raro  viri  insigni  ingenio  praediti  ( Caesar , Pe- 
trarca ) epilepsia  laboraverint.  — Etiam  periodi  evolutio- 
nis ad  parandam  praedispositionem  idoneae  sunt;  ldeler(l') 
in  medium  profert,  juvenem  inter  eruptionem  dentis  sapien- 
tiae paroxysmis  epilepticis  correptum  esse,  postea  autem 
omnino  iis  liberatum.  Multi  medici,  v.  gr.  Frid.  Hoff- 
mann , persuasum  habent,  eos  homines,  qui  tempore  in- 
terlunii nati  sint,  dispositionem  ad  epilepsiam  maximam 
possidere,  quod  etiain  Mosi , qui  diligentiam  huic  rei  im- 
pendit, in  plerisque  casibus  observavit.  Secundum  Hip- 
pocratem ver  quoque  praedispositionem  parat.  • — - 

Causis  occasionalibus  omnia  ea  adnumerari  queunt, 
quae  vehementia  nimia  insuetaque  vim  suam  in  cerebrum 
et  systema  nervorum  exserunt: 

a)  Irritationes  febriles  apparentes  sub  forma  fe- 
brium et  intermittentium  et  remittentium  et  continentium. 
In  talibus  casibus  paroxysmi  epileptici  modo  in  primo 


(t)  cf.  Slalil,  «te  lieredit.  discos,  ad  varios  affeolus,  Halae 
1706,  pag.  48. 

(2)  praelect.  in  pr.  med.,  Tom.  5.  p.  30. 

(3)  prax.  admir.  L.  I.  obs.  36. 

(4)  medie.  Bemerkungen  uber  verschied.  Krankli. , aus  d. 
Latein.,  pag.  33. 

(5)  1.  c.  Bd.  7.  pag.  597. 

(6)  I.  c.  pag.  33. 

(7)  Hufeland’*  Journal  Bd.  10.  Stiick  3. 

stadio  febrium,  modo  tum  demum  oriuntur,  cum  febris 
decursum  fere  absolvit.  Saepe  epilepsia  nihil  aliud  est, 
nisi  febris  intermittens  larvata,  quam  tum  suspicari  potes, 
cum  paroxysmi  typum  tenent,  ante  omnia  cum  eodem 
tempore  epidemia  febrium  intermittentium  grassatur.  In 
raris  casibus  epilepsia  febrem  sanat;  Barcenone  quondam 
medici  observaverunt,  febrem  flavam  interdum  paroxys- 
mis epilepticis  finiri. 

6)  Irritationes  apyreticae , tam  generales  quam 
locales.  Ad  generales  pertinent  conceptio,  partus  (1), 
excessus  in  Baccho,  graviditas.  Van  Swieten  (2)  mulierem 
novit,  quae  semper  paroxysmis  epilepticis  laborabat,  si 
utero  gerebat  puellam,  nunquam  si  puerum.  Sed  etiam 
irritationes  vehementes  locales  epilepsiam  gignere  possunt: 
assulae  ossium,  vulnera  et  contusiones  cranii  cerebrique, 
tumores  in  vicinia  nervorum  ( de  Graefe  epilepsiam  invete- 
ratam exstirpatione  lupiae  in  brachio  sanavit),  calculi  urina- 
les, biliarii,  herniae  incarceratae,  vermes,  dolores  vehemen- 
tes inter  operationes , colica,  dolores  partus,  odontalgia  (ju- 
venis septemdeciin  annos  natus  semper  tempestate  tur- 
bida, quae  in  dentem  cariosum  agebat,  paroxysmum  epi- 
lepticum tulit;  dento  ablato  epilepsia  omnino  disparuit)  (3). 
Swielenio  (4)  virgo  nota  erat,  quae  in  insultum  epilepti- 
cum eo  cecidit,  quod  amicae  eam  tenuerunt  plantamque 
pedis  titillaverunt.  Mulier  quaedam  semper  paroxysmo 
epileptico  laborabat,  quoties  ejus  cutis  acu  tangebatur  (5). 
Tissot  mentionem  facit  hominis,  cujus  organa  digestionis 
tam  morbosa  erant,  ut  modo  panem  non  fermentatum, 
mei  et  uvas  edere  posset;  simulae  alio  cibo  utebatur, 
illico  paroxysmus  epilepticus  irruebat  (6). 

c)  Acria,  Narcotica,  Venena  vel  ingesta  vel  ex- 
terne applicata.  Secundum  Richteri  testimonium  fere 
post  omnia  Narcotica,  nimiis  dosibus  data,  epilepsiae  ob- 
servatae sunt,  praecipue  post  conium  maculatum,  bella- 

(1)  Fleisch,  1.  c.  pag.  209. 

(2)  comment.  tom.  111.  p.  416. 

(3)  Bibliotheque  medicale,  tom.  62,  testante  Andral. 

(4)  1.  c.  pag.  415. 

(5)  Richter,  1.  c.  pag.  610. 

(6)  Andral,  spec.  Pathol.,  (ibersetzt  y,  Unger,  p.  271. 

donnam,  hyoscyam.  nigrum,  agaricutn  muscarium,  aquam  lau- 
rocerasi,  opium.  Fleisch  ( 1 ) observavit  epilepsiam  pro- 
vocatam temeraria  devoratione  acidi  nitrici  diluti;  Wendt 
(2)  excoriationibus  cerussa  conspersis. 

d)  Suppressio  secretionum  et  excretionum,  verbi 
causa  mensium  (3),  lochiorum,  haeinorrhoidum,  lactis, 
ulcerum  pedis,  sudoris,  fonticulorum.  Richter  credit,’ 
etiam  nimiam  abstinentiam  a coitu  in  hominibus,  qui  ei’ 
adsuevermt,  epilepsiam  gignere  posse,  quam  ’ob  rem 
maxime  juvenes  viduae  epilepsia  laborent  (4). 

d)  Se - et  excretiones  consumentes:  fluxus  ni- 

mius lochiorum,  haeinorrhoidum,  sanguinis,  lactis,  sudo- 
ris; diabetes,  vehemens  diarrhoea,  excessus  in  Venere. 
Mansford  omni  jure  dicit:  « Venus  nimia  inter  causas 

epilepsiae  enumerata  sit,  et  praesertim  de  illo  modo,  qui 
apud  juvenes  utriusque  sexus  valde  praevalet,  qui  vires 
solvit,  mentem  hebetat,  ad  licitum  amorem  odium  inge- 
nerat, et  vim  ipsam  demum  consumit,  manustupratio 
scilicet,  persuasum  est  mihi,  crebras  epilepsias  ab  hac 
causa  ortas  fuisse,  et  dum  aeger  hoc  vitium  fovet,  me- 
dicamenta paulum  prodesse.» 

/)  Affectus  et  perturbationes  animi:  diuturna  me- 
ditatio, praecipue  de  rebus  mathematicis  et  philosophicis,  ira, 
laetitia,  terror,  timor.  / an  Swielen  infantem  vidit,  qui 
cane  magno  eum  transiliente  ita  terrore  percutiebatur, 
ut  in  paroxysmum  epilepticum  caderet,  qui  postero  tem- 
pore semper  rediit,  simulae  infans  magnum  canem  vidit. 
Mirus  casus  est  ille  a 7 'issot  narratus,  in  quo  vir  qui- 
dam in  somnio  putabat,  se  a bove  agitari,  quo  facto  epi- 
lepsia corripiebatur.  Conspectus  hominis  epileptici  itidem 
epilepsiam  gignere  potest;  narratur,  puellam  in  instituto 
quodam  laborasse  paroxysmo  epileptico,  cujus  adspectu 
fere  omnes  pueri  ac  puellae  instituti  in  eundem  morbum 


(1)  Fleiscli,  1.  c.  pag.  192. 

(2)  Nachrichten  vom  Krankeninstilute  zu  Erlangen,  1783. 

(3)  Siegwart,  <liss.  sistens  casum  puellae  post  mensium 
suppress.  epilept. , Tiibingen  1780. 

(4)  cf.  Chambron  de  Mori  ea  ux,  Abliandlung  ron  den 
Kranklieiten  der  unverheiratlieten  Frauenzimmer.  A.  d.  Franz. 
von  S p o li  r , pag.  446. 

reciderint.  — Huc  pertinent  idiosyncrasiae  quaedam  et 
antipathiae,  quae  usque  ad  hoc  tempus  nondum  satis 
explicatae  sunt.  Weikard  (I)  epilepsiam  odore  beta- 
rum rubrarum  provocatam  vidit;  Tissot , visu  ranuncu- 
lorum; Clere  odore  cannabino;  Schenk  quovis  lentium 
esu ; Baumes  (2)  fragorum  abusu,  quo  in  casu  paroxys- 
mi per  totam  vitam  tempore,  quo  fragaria  vesca  floret, 
redibant.  — 

g)  Multi  censent,  epilepsiam  esse  morbum  conta- 
giosum.• utrum  jure  nec  ne,  in  suspenso  est.  Nost 
ad  veritatem  indagandam  nonnulla  experimenta  in- 
stituit; e.  gr.  cani  salivam  hominis  epileptici  mixtam  cum 
lacte  praebuit,  quo  facto  canis  elapsis  novem  diebus  cor- 
reptus est  tribus  paroxysmis  epilepticis,  inter  quos  ma- 
gnam salivae  copiam  secrevit.  Praeterea  casum  invenimus 
apud  IV.  J.  A.  Vogel  (3) . narrantem,  canem  in  epi- 
lepsiam eo  cecidisse,  qtiod  hominis  epileptici  prandium 
relictum  eonsumsisset  — 

Cap.  VI.  DIVISIO. 

Parvi  et  modo  historici  momenti  nonnullae  veteres 
divisiones  sunt,  e.  gr.  divisio  in  epilepsiam  propriam , 
febrilem,  pedissequam  repletionis  et  haemorrhagiae , 
hystericam , hypochondriacam,  pedissequam  dolorum, 
purgationum  vulnerum  et  ulcerum.  Divisio  gravior 
est  in  epilepsiam  consensualem , in  qua  irritatio,  profecta 
a parte  systematis  nervorum  peripherica,  promovetur  et 
cum  cerebro  communicatur,  et  idiopathicam  s.  cerebra- 
lem. quae  a primo  exordio  cerebrum  aggreditur.  Schoen- 
lein  ( 4)  epilepsiam  secundum  organa,  a quibus  irritatio 
proficiscitur , dividit  in  abdominalem , uterinam  ( aut 
chloroticam  aut  plethoricam) , testicularem , thoraci- 
cam, periphericam , cephalicam.  Deinde  sermo  fit  des 
epilepsia  nocturna  et  diurna , hereditaria  et  acquisita , 
typica  et  atypica , completa  et  incompleta.  Aliam  di- 
ti) Hufelaiid’s  Journal,  Baml  12.,  Stiick  1. 

(2)  1.  c.  pag.  81. 

(3)  Gnmdriss  einer  auserlesenen  gemeinniitzigen  Litera- 
tur  etc. , pag.  54. 

(4)  1,  c.  pag.  136. 

visionem  in  medium  protulit  Marshal- Hali  ( 1)  scilicet 
in  epilepsiam  excenlricam  et  centricam , quarum  prima 
nervis  excitatoriis  oriatur,  altera  in  systemate  spinali 
ipso  sedem  habeat.  — Andral  (2)  tres  proponit  species, 
dicens,  in  prima  specie,  grand-mal,  epilepsiam  exquisi- 
tam esse;  in  altera,  petii -tnal,  paroxysmos  minoris  mo- 
menti esse,  conscientiam  deficere,  convulsiones  modo 
partiales  adesse;  in  tertia,  absence  (Tesprit , aegrotum 
conscientiam  amisisse,  convulsionibus  autem  omnino  de- 
stitui. — 

Cap.  VIII.  DIAGNOSIS. 

Simulae  paroxysmus  epilepticus  perfectus  et  satis 
vehemens  est,  diagnosis  non  difficilis  est;  in  casu  autem 
contrario  epilepsia  initio  cum  nonnullis  morbis  similibus 
facile  confunditur.  Signum  omnium  gravissimum  est  per- 
turbatio functionum  sensuum  et  mentis;  itaque  omni  jure 
Jhif 'eland (3)  monet:  « Bewufstlosigkeit  ist  das  wesent- 

liche  pathognomonische  Symptom,  die  Heftigkeit  der  Kon- 
vulsionen  nicht;  die  schwachsten  Konvulsionen  mit  Be- 
wufstlosigkeit sind  Epilepsien,  die  heftigsten  ohne  sie 
nicht.“  — Simili  modo  Boerhaave  loquitur:  « Epi- 

lepsia adesse  dicitur,  quoties  homo  subito  prosternitur, 
amissis  sensibus  externis  et  internis,  cum  concussu  vio- 
lento, involuntario  musculorum  omnium  vel  aliquorum, 
reciproco,  alterna  cum  requie  et  novo  paroxysmo.  » 
Eandem  sententiam  pronuntiat  Porlal;  dicit  enim,  spas- 
mum tonicum  vel  chlonicum  unius  musculi  ad  confir- 
mandam epilepsiae  praesentiam  sufficere,  simulae  aegro- 
tus conscientiam  amiserit.  — Non  jure  nonnulli  patho- 
logi  inter  signa  pathognomonica  numerant  spumam  ante 
os  et  pollices  in  volam  manus  inversos.  — 

Plures  morbos  a me  allatos  medicus  cautus  non  con- 
fundet cum  epilepsia;  sed  ne  pars  diagnostica  manca  sit, 
eos  afferam.  Distinguitur  catalepsia  ab  epilepsia  spas- 


(1)  1.  c.  pag  118  u.  120. 

(2)  1.  c.  p.  275. 

(3)  Enchiridion  medicum , pag.  232. 

mis  semper  tonicis  et  flexibilitate  cerea,  ita  ut  membra, 
qualemcunque  positionem  et  statum  vis,  accipiant  et  te- 
neant; ephialtes  eo,  quod  convulsiones  deficiunt  et  ae- 
ger paroxysmo  finito  dicit,  se  durante  eo  sensum  oneris 
pectus  valde  prementis  habuisse;  asphyxia  deficiente 
pulsu  et  respiratione;  chorea  St.  Viti  facultatibus  animi 
plane  integris  inter  paroxysmum  et  spasmis  modo  cloni- 
cis; tetanus  spasmis  modo  tonicis,  nec  non  sensibilitate 
potius  aucta,  quam  d'minuta;  eclampsia  adultorum  eo, 
quod  hic  morbus  acutus,  febrilis,  non  cum  intermissioni- 
bus, sed  summum  cum  remissionibus  conjunctus  est,  mor- 
bus noster  autem  chronicus,  non  febrilis,  cum  puris  in- 
termissionibus conjunctus. 

Denique  caveas,  ne  epilepsiam  simulatam  habeas 
pro  vera.  Omnium  morborum  epilepsia  forsan  is  est, 
quem  simulare  saepissime  tentant.  Quod  fraudatoribus 
jam  egregie  cessit:  funiculus  sub  vestibus  occultus  et  circa 
collum  positus  ad  faciem  rubefaciendam  inserviebat ; spuma 
sapone  callide  agitato  in  ore  efficiebatur;  musculi  extre- 
mitatum, faciei  et  praecipue  oculorum  varias  contractio- 
nes et  figuras  veritatem  aemulantes  simulabant;  imo  non- 
nulli fraudatores  maximo  frigore  dolores  vehementissimos 
tolerabant,  qui  de  industria  iis  afferebantur.  Ut  talem 
dolum  detegas,  diligenter  et  caute  omnia  paroxysmi  sym- 
ptomata inter  se  compares  posteaque  aegrum  de  causis 
aliisque  morbi  momentis  accurate  examines ; tum  saepe 
repugnantia  reperies.  Tissot  observavit,  Epilepticos  ge- 
neratim  se  abscondere , simulae  paroxysmum  accessurum 
credant,  et  inter  libera  intervalla  de  morbo  suo  non  li- 
benter loqui;  eos  autem,  qui  epilepsiam  simulent,  liben- 
ter de  ea  sermocinari.  Si  testis  paroxysmi  es,  veritatem 
reperire  potes  hisce  momentis:  Observes  modum,  quo 
paroxysmus  intrat;  Epilepticus  ex  improviso  procumbit, 
se  tutum  non  reddens  a laesionibus ; simulator  autem  lo- 
culum mollem  tutumque  sibi  eligit.  Observes  porro  ocu- 
los; simulatori  difficile  erit,  lumine  adjecto  torporem  il- 
lum oculi  simulare,  qui  in  hominibus  epilepticis  inveni- 
tur. Pollicem  sine  ullo  negotio  e vola  manus  expedire 
poteris  in  epilepsia  simulata.  Ad  optimas  vias  veritatem 
detegendi  pertinet,  ut  minas  jactemus  et  vehementes  do- 

lores  paremus;  Lutetiae  Parisiorum  fraudator  eo  nudatus 
est,  quod  eum  in  sacco  stramento  referto  ponebant, 
quem  sese  accensuros  simulabant.  Medicus  militaris  Mou- 
ton  observavit,  partem  oculi  albam  in  iis,  qui  jam  per 
longius  tempus  epilepsia  laborassent,  multo  humidiorem 
et  minus  splendentem  esse,  quam  statu  normali,  et  den- 
tes primores  inferiores  in  latere  anteriori  detritos  et  de- 
fricatos esse.  Signum  posterius  grave  esse  videtur,  quia 
simulator  inter  paroxjsmum  dentes  non  tam  vehementer 
collidit. 

Cap.  VIII.  PROGNOSIS. 

Epilepsia  vitam  directe  quidem  non  petit;  imo  epi- 
lepticos saepissime  ad  provectiorem  aetatem  pervenire  vi- 
demus 5 prognosiii  autem  laetam  augurari  plurimum  non 
licet,  quia  epilepsia  proh  dolor!  ad  eos  morbos  pertinet, 
quos  medicus  raro  sanat.  Tamen  ad  prognosiii  consti- 
tuendam varia  momenta  respicienda  sunt.  Plerique  me- 
dici epilepsiam  morbum  pertinaciorem  habent,  quam  re 
vera  est;  itaque  omni  jure  jam  Tissot  dixit,  multos  me- 
dicos majorem  epilepticorum  numerum  sanaturos  esse,  si 
omnem  spem  restitutionis  in  integrum  non  nimis  celeri- 
ter abjicerent,  sed  curationem  animo  forti  persequerentur. 
Mala  auguranda  est  prognosis,  si  morbus  hereditarius 
.seu  innatus  est,  si  ex  causis  organicis,  nec  non  si  post 
vigesimum  quintum  annum  ortus  est  (1);  si  stadium  so- 
porosum  longum  temporis  spatium  implet:  si  epilepsia 
neonatos  corripit  (tum  fere  semper  exitus  lethalis  intrat, 
Itichter) ; si  ad  alios  morbos  chronicos  accedit  (Hippo- 
crates praecipue  in  hydrope  letalem  exitum  observavit): 
si  sine  prodromis  irruit  ( «epilepsia,  quae  absque  signo 
praecedente  ingruit,  fere  incurabilis  est,«  Qtiarin) ; si 
paroxysmi  modo  tempore  nocturno  aegrum  vexant,  vel 
si  sensim  sensimque  crebriores  et  vehementiores  fiunt, 
(quamquam  Boerhaave  dicit:  «in  epilepsia  nihil  pejus, 

* 

(1)  II  i p p o cr  al.,  sect.  V.  aptior.  7.  Ta  sXcXitjXtixu  oxocroccn. 
*Q°  rnl$  '»;/%  ytyvsrcu,  /).fTaar«aiv  'Oxdoot.cn,  6s  Xsvxt 

V ■ > » . , , , , 

xat  slxocslv  ixiuv  yt.yvs.xcti , xoxntoLac  ra  ^vvcixo&vxicrxei. 

quam  longitudo  temporis,  quae  intervalla  accessionum  pro- 
rogat; semper  enim  eo  difficilius  sanatur,  quo  plus  di- 
stant insultus  (l)«  ; si  morbus  affectibus  animi,  ira,  terrore, 
timore,  ortus  est  (epilepsiam  ira  provocatam  prognosin 
meliorem  admittere,  quam  epilepsiam  terrore  vel  timore; 
epilepsiam  autem  terrore  vel  timore  provocatam  melio- 
rem, quam  diuturna  sollicitudine,  multi  medici  contendunt); 
porro  si  typus  jam  ordinatus  est,  si  paroxysmi  inter  se 
similes  sunt,  si  causa  in  onania  cernitur,  si  constitutio  jam 
corrupta  est;  si  melancholia,  insultus  apoplectici,  aut  ma- 
cies accesserunt.  Insanabilis  et  non  tangenda  est  epi- 
lepsia critica;  ex  Mostii  scilicet  sententia  paroxysmus 
epilepticus  saepe  salutare  naturae  conamen  indicat,  quas- 
dam organismi  disharmonias  compensandi,  igitur  criticus 
est,  quod  tum  judicari  possit,  cum  aeger  post  insultum 
melius  se  habeat,  nec  non  si  paroxysmi  eo  vehementius 
et  intra  certum  temporis  spatium  eo  frequentius  intrent, 
quo  diutius  intervallum  duraverit,  quo  non  venerint.  Quid 
mirum,  si  sanatio  epilepsiae  interdum  maxima  affert  de- 
trimenta! Mulier  quaedam,  quotidie  pluribus  paroxysmis 
epilepticis  laborans,  applicatis  variis  medicamentis  modo 
uno  paroxysmo  singulis  mensibus  corripiebatur;  sed  non 
multo  post  subito  vehemens  paroxysmus  intravit,  qui  eam 
necavit  (2). 

Melior  affulget  prognosis,  si  epilepsia  ante  pu- 
bertatem orta,  nec  hereditaria  est;  si  causae  manifestae 
sunt  et  removeri  possunt,  si  paroxysmi  nondum  typici 
sunt  et  mofio  tempore  diurno  intrant;  si  paroxysmo  du- 
rante congestiones  ad  caput  non  nimis  vehementes  sunt; 
si  brevi  tempore  post  paroxysmum  sensibilitas  et  con- 
scientia redeunt,  [»si  mens  post  paroxysmum  illico  con- 
stat, spes  est  optima  et  curatio  fere  semper  contingit, 
Boerhaave  (•'!) ;]  si  prodromi  ab  extremitatibus  profici- 
scuntur (»in  quo  ab  una  parte  corporis  venientis  acces- 
sionis — morbi  comitialis  — sensus  incipit,  optimum  est 
a manibus  pedibusque  initium  fieri,  deinde  a lateribus, 


(1)  Cf.  van  Hoven,  1.  c.  }>a£.  124  u.  125. 

(2)  Cf,  Reil,  Erkenntniss uml Kur «ler  Fiefoer.  Bd.  4.  y.  142. 

(3)  De  roorb  nerv.  toni.  II. 

pessimum  inter  haec  a capite*),  Celsus  (I),  R 
dentitione S1  lnfaUtibus  ort“*  est  ex  vermibus  mit 

Epilepsia  gravidarum  saepe  depellitur  partu  et  lacta- 
tione; epilepsia,  quam  nec  medicamenta  nec  tempus  sanare 
possunt,  non  raro  mutato  domicilio  (3) ; epilepsia  virginum, 
profecta  a magna  systematis  uterini  sensibilita te,  interdum 
felici  matrimonio  sanatur.  Dolans  puellam  vidit,  quae 
propter  amorem  denegatum  in  febrem  continentem  et  tum 
in  epi  epsiam  cecidit;  suasit  ei  conjugium,  quo  facto  ma- 
lum nunquam  rediit.  Interdum  medici  epilepsiam  febri 
intermittente  quartana  disparere  viderunt  («quartana  epi- 
lepsiae vindex*),  nec  non  febri  biliosa,  dysenteria,  ulce- 
ribus, scabie,  miliaribus,  haemorrhoidibus  fluentibus.  Imo 
interdum  epilepsia  sponte  disparet  sine  ulla  causa:  Tis- 
sot  mentionem  medici  italici  Leoniceni  facit,  qui  per  tri- 
ginta annos  epilepsia  laboravit  et  tandem  ea  liberatus  est 
nescius  qua  causa,  quo  facto  ad  senectutem  pervenit. 


Cap.  IX:  THERAPIA. 

I.  Curatio  palliativa. 

Hoc  respectu  et  auxilium  durante  paroxysmo  feren- 
dum est  et  paroxysmus  ipse  prohibendus.  Per  se  intel- 
1 igitur,  medicum  modo  tum  paroxysmum  prohibere  posse, 
si  prodromi  existant,  vel  si  morbus  typicus  sit.  Praeci- 
pue emetica  laudata  sunt;  testante  Ricliter  { 4),  eme- 
tica maxime  tum  apta  sunt,  cum  causae  materiales,  con- 
gestiones ae  caput  et  durante  vel  finito  paroxysmo  cri- 
ses materiales  non  adsunt.  Sed  necesse  est,  magnae  den- 
tur doses;  mulier,  quae  quoque  die  Martis  paroxysmo 
laboravit,  tribus  diebus  Martis  continuis  emeticum  ex  gran. 
xii  tart.  emet,  et  pulv.  rad.  Ipecac.  accipiebat,  quo 


(1)  j.  c.  1,  2. 

(2)  1.  c.  1 i I>  I,  epist.  IX. 

(3)  Le  ii  l i n in  H n f e I a n <1  s Journal,  Baml  14.  Sliick  3. 

(4)  1.  c.  pa&.  629. 

facto  paroxysmi  nunquam  redierunt  ( I ).  Igitur  medelam 
radicalem  quoque  emeticis  adipisci  possumus.  — In  epi- 
lepsia manus  et  pedis  symptomatica  multi  ligaturam  circa 
pedis  vel  manus  articulum  laudant,  qua  progressus  aurae 
ad  cerebrum  prohibeatur,  quam  ob  rem  talibus  epilepti- 
cis suadendum  dicunt,  ut  semper  vinculum  e corio  ge- 
rant, quod  constringant,  simulae  aura  appareat.  Quod 
in  multis  casibus  utique  utile  est,  sed  nonnulli  aegri  non 
ferunt  ingentique  angore  torquentur.  Esquirol  puellam 
novit,  quae  paroxysmos  musice  avertebat 5 Busmann  (2) 
narrat,  aegrotum  paroxysmos  epilepsiae  nocturnae  sem- 
per eo  prohibuisse,  quod  scyphum  aquae  frigidae  biberit. 

Durante  paroxysmo  maximi  momenti  est,  ne  ae- 
ger sese  laedat.  Itaque  omnia  vestimenta  solvantur  5 ae- 
grotus in  toro  locetur  5 inter  dentes  corium  vel  pannus 
convolutus  ponatur,  ne  linguam  mordeat.  Omnino  non 
probandum  est,  aegrotum  tenere,  vel  pollices  expedire, 
quia  tum  paroxysmus  diuturnior  fit,  quam  si  aegrotus 
sibi  committitur.  Porro  caute  agas  in  applicandis  rebus 
aromaticis  et  graveolentibus,  quia  earum  stimulo  vehemen- 
tia paroxysmi  facile  augetur;  mulieribus  hystericis  asa 
foetida,  spiritus  cornu  cervi,  plumae  adustae  ad  nares  ad- 
moveri possunt  (3).  Cum  autem  paroxysmus  longum  tem- 
pus duret,  periculum  suffocationis  oriatur  et  congestiones 
ad  caput  pectusque  vehementes  aegrum  vexent,  sanguis 
ex  ore  vel  naribus  vel  auribus  erumpat:  tum  in  brachio 
venam  aperias,  rebus  urgentibus  venam  jugularem  aut  ar- 
teriam temporalem;  pedes,  si  fieri  potest,  in  pediluvio  te- 
pido ponas,  aut  clysterem  aceto  vel  tartaro  emetico  tem- 
peratum applicare  studeas.  Non  raro  propinqui  applica- 
tionem remediorum  internorum  valde  desiderant;  tum  ae- 
therem  sulphuricum,  vel  aceticum  porrigas.  Loebenstein- 
Loebel  (4)  imprimis  epithemata  et  superfusiones  frigidas 
vel  tepidas  commendat.  Richter  epithemata  frigida  lau- 
dat, si  extra  paroxysmos  irritabilitas  praevaleat  et  duran- 


(1)  A.  G.  Richter,  medie,  und  chirurg,  Bemerkungen,  Band 
I.  pag.  133. 

(2)  In  Hufelamls  Journal,  Band  10,  Stiick  2. 

(3)  A.  G.  Richter,  1.  c,  pag.  635. 

(4)  1.  c.  pag.  41. 

tibiis  iis  congestiones  ad  caput  oriantur;  contraindicatum 
autem  testante  eodem  auctore  frigus  est  in  affectionibus 
pulmonum  chronicis,  in  diarrhoea  chronica,  in  affectioni- 
bus catarrhalibus,  rheumaticis  arthriticisque,  in  exanthe- 
matibus chronicis,  inter  fluxum  menstruum,  inter  sudores 
largos. 

Dignum,  quod  laudetur,  Lentini  consilium  est,  ut 
se- et  excretioncs,  quae  paroxysmos  subsequantur,  diligen- 
ter respiciamus,  quia  tum  ad  organum  illud,  quod  prae- 
cipue aegrotum  sit  et  secretiones  quodam  modo  criticas 
suscipiat,  \el  saltem  ad  id,  quo  natura  se  liberare  stu- 
deat, eas  ducere  et  hac  via  medendi  per  naturam  indigi- 
tata  uti  possimus. 

II.  Curatio  r a d i c a 1 i s. 

Ante  omnia  causae  morbi  disquirendae  et  removen- 
dae sunt,  tum  morbus  secundum  characterem  eminentem 
curandus,  denique  specifica  antiepileptica  maxime  laudata 
applicanda. 

1)  Indicatio  causalis. 

a)  Transpiralio  retenta  vel  suppressa  Diaphoreti- 
cis restituenda  est,  quam  ob  rem  Antimonialia,  Sulphur, 
Camphoram,  balnea  tepida,  et  quae  sunt  alia,  porrigas. 
Fere  eadem  medicamenta  conveniunt  in  suppressionem 
exanthematum  et  sudorem  pedum. 

b ) Sordes  gastricas  brevissima  via  removeamus 
necesse  est,  Emeticis,  Laxantibus,  Digestivis,  clysteribus. 

c)  Epilepsia  menstrualis  maxime  puellas  sensibi- 
les et  plethoricas  tempore,  quo  partes  genitales  perfe- 
ctionem adipiscuntur,  invadit,  retentione  vel  suppressione 
mensium.  In  hoc  casu  plerumque  quaternis  hebdomadi- 
bus paroxysmi  una  cum  signis  moliminum  menstrualium 
redeunt.  Derivantia,  Pellentia,  Acida  mineralia,  pediluvia 
utilia  erunt,  nec  non  puellis  plethoricis  sanguinis  detra- 
ctiones et  universales  et  locales.  Serius  Castoreum,  Asa 
foet.,  Flor.  Zinci,  Zinc.  hydrocyan.  respondent. 

d ) Epilepsia  dentitione  provocata  hirudinum  ap- 
plicationem pone  aures,  clysteres  derivantes,  acido  miner, 
poscit. 

e)  Si  epilepsia  graviditate  excitata  est,  prunum  san- 
guinem fibrina  locupletem  mittamus,  tum  talia  Nervina 
eligamus,  quae  sensibiiitatem  auctam  diminuunt,  denique 
ad  Roborantia  nervina  transeamus,  necesse  est. 

J')  Si  causa  in  vehementibus  animi  affectibus 
cernitur,  Antispasmodica  et  Sedantia  conveniunt:  Opium, 
Belladonna,  Castor.,  Moschus,  Flor.  Zine.  Richter  summo 
jure  monet,  ne  Opium  porrigamus  in  plethora  et  conge- 
stionibus ad  caput,  quae  saepe  in  epilepsiis  ira  excitatis 
inveniantur  et  interdum  potius  venaesectiones  poscant. 
Non  raro  eo,  quod  statum  animi  contrarium  efficimus, 
systematis  nervorum  irritationem  noxiam  reddere  possu- 
mus, igitur  si  iram  timore,  amorem  odio,  moestitiam  gau- 
dio impugnamus  et  vice  versa  ( 'John , Richter.') 

g')  Se-  et  excretiones  consumentes  (lactis,  semi- 
nis, sanguinis)  cohibendae  sunt,  quo  facto  Roborantia  pro- 
sunt: Valer.,  Colombo,  Trif.  fibrin.,  Absinthium,  Quassia, 
Chi  na. 

4)  Epilepsia,  quae  causis  localibus  excitata  est, 
plerumque  auxilium  akiurgicum  et  chirurgicum  poscit. 
Vulnera  igitur  sanes,  cranium  trepano  adgrediaris,  assu- 
las amoveas,  tumores  excidas.  De  Graefe,  ut  jam  su- 
pra narravi,  epilepsiam  inveteratam  exstirpatione  steatoma- 
tis sanavit;  Portal  epilepsiam  viri,  cujus  paroxysmi  sem- 
per  doloribus  vehementibus  digiti  indicis  incipiebant,  dis- 
sectione nervi  radialis. 

Simul  characterem  generalem  indagemus  morbum- 
que secundum  hunc  curemus ; itaque  alia  medicamenta 
eligamus  in  epilepsia  torpida,  alia  in  epilepsia  erethistica. 

Sed  saepe  etiam  tum  reditum  paroxysmorum  impe 
dire  non  possumus,  et  nihil  restat,  quam  ut  specifica  sic 
dicta  antiepileptica  aegrotis  porrigamus. 

2)  Indicatio  morbi. 

A.  Antiepileptica  interna. 

I.  Vegetabilia. 

1)  Valeriana  sylvestris  jam  a Galeno , Uiosco- 
ride  et  Aretaeo  in  usum  vocata  est.  Tissot  eam  pri- 
mum et  optimum  specificum  morbi  nostri  remedium  ha- 

bet,  sed  modo  parvas  praebet  doses  Qi  p.  d.)  Chauf- 

fard  maximis  dosibus  usus  est  in  puero  quatuordecim 
annos  nato,  scilicet  primum  per  diem  511,  tum  deni- 

que  ^1,  quo  facto  restitutio  in  integrum  contigit.  Frid. 

Hoffmann , de  Haen,  Vogel , Quarm(  I),  Selle  et  Ilorn 
Valerianam  laudant;  Richter  successum  prosperum  modo 
111  sensibilitate  nervorum  aucta,  statu  aegrotarum  hyste- 
rico et  in  epilepsiis  infantum  observavit. 

r°l 2 3\a  «tantiorum.  Van  Sivicten,  de  Ilaen, 
H erl/toJ,  Stari 'ce  et  Hufeland  eorum  usum  defendunt; 
Selle , Quarin  et  Roebenstein- Loebel  omnino  parvi 
aestimant.  Etiam  Porta/  magnum  effectum  iis  non  ad- 
scribit.  Hufeland  epilepsiam  onania  provocatam  eo  sa- 
navit, quod  quotidie  ter  31  pulv.  fol.  aurant.  et  infusum 
folior.  aurant.  ree.  porrexit;  maxime  laudat  infusum  ex 
partibus  aequalibus  fol.  aur.  vir.,  rad.  Valer.,  rad.  Caryo- 
phyll.,  et  herb.  Melissae  paratum. 

3)  f is  cum  quernum  s.  album  Esquirol  maximo 
cum  eventu  in  epilepsiis  conjunctis  cum  mobilitate  et  sen- 
sibilitate aucta  adhibebat.  Secundum  Calbach( 2)  viscum 
malorum,  pirorum  et  tiliae  eundem  fert  usum,  quem  vi- 
scum quernum;  praeterea  persuasum  habet,  Viscum  non 
minus  efficax  contra  epilepsiam  esse,  quam  chinam  contra 
febrem  intermittentem.  Rerends  felici  cum  successu 
Viscum  quernum  secundum  Struvii  methodum  imperavit 
hocce  modo:  Librae  sex  foliorum  pulv.  in  partes  duode- 
cim aequales  dividantur  cauteque  serventur,  ita  ut  neque 
luce,  neque  aere  tangantur;  initio  cujusque  mensis  e duo- 
decima parte  et  aliquo  Syrupo  tot  pilulae  formentur,  ut 
aegrotus  per  totum  mensem  mane  et  vesperi  aequalem 
numerum  sumere  possit.  Quinto  vel  sexto  quoque  die 
aegrotus  solutionem  natri  sulph.  hauriat  (3). 

4)  Radix  Artemisiae  vulgaris , testante  Rurdach , 
qui  praecipue  eam  nuperrime  laudavit,  eo  eminet,  quod 

(1)  i.  c.  i>.  40. 

(2)  Abhandlung  v.  d.  Mislel  und  deren  Kraft  gegen  d.  Epi- 
lepsie,  aus.  d.  Englisch.  Altenburg.  1776. 

(3)  Dr.  Hildebrand  in  Casp«*r's  Wochenschrifl,  1834. 
No.  30.  p.  485. 

in  iis  epilepsiae  casibus,  qui  ea  sanari  possunt,  jam  pri- 
mis dosibus  meliorem  aegroti  conditionem  efficit  et  etiam 
ab  infantibus  lactantibus  fertur.  Burdcich  eam  maxime 
indicatam  esse  putat  in  epilepsiis  nondum  inveteratis  et 
in  epilepsiis  puellarum,  quarum  menstruatio  prima  intra- 
tura sit,  ante  omnia  autem  in  ea  epilepsiae  specie,  quae 
quoque  die  paroxysmos  multos  inferat,  praecipue  si  par- 
oxysmi tam  vehementes  sint  et  tam  breves  habeant  inter- 
missiones, ut  aegroti  completam  conscientiam  non  adipi- 
scantur. Dosis  vesperi  ante  somnum  cum  cerevisia  ca- 
lida sumenda  secundum  Burdach  est  £)i  — — 5 1, 

quo  facto  plerumque  sudor  intrat. 

5)  Indicum.  IJr.  Stahly  jun.  et  in  epilepsia  et 
in  aliis  nervorum  morbis  per  diem  5111  — porrigit; 

alii  dosin  ad  nonnullas  uncias  quotidie  augent.  I dei  er 
in  nosocomio  caritatis  Berolinensi  permultos  epilepticos 
Indico  curat  optimoque  eventu  gaudet(l).  Interdum  par- 
oxysmi post  Indici  usum  primum  crebrius  redeunt,  quod 
bonum  signum  esse  dicitur.  Forma  optima,  Indicum  prae- 
bendi, est  electuarium  una  cum  Aromaticis  (2). 

Rec.  Indici  pulv.  aq.  gutt.  nonnullis  subacti  311  — 

Pulv.  aromat. 

Syr.  simpl. 

M.  D.  S.  Per  diem  sumatur. 

6)  Opium , Bellnd. , Datura  Strammon.  ( Voig- 
tel,  C unninghani) , /fyosc. , Acid.  hydrocyan . , Aq. 
laurocer ]\ux  vom .,  Laba  Sl.  Ignatii^  Agaricus  mu- 
scar.  (specificum  effectum  habere  dicitur  in  epilepsiis  ter- 
rore provocatis),  ILelleb.  niger , Aconitum , Digit 
Oleum  terebinth.  (modo  constitutionibus  torpidis  frigi- 
disque respondet  et  praecipue  a medicis  anglicis  lauda- 
tur, qui  ^1  per  diem  praebent),  Camphora  (indicata  est, 
si  epilepsia  cum  magna  salacitate  conjuncta  est,  si  inter 
paroxysmos  priapismus  et  ejaculationes  seminis  intrant,  si 

testes  usque  ad  annulum  abdominalem  attolluntur  

Bichter ) , Asa  foetida  (in  epilepsiis  infantum  vermino- 


(1)  Medie.  Zeitung.  Berlin  1835.  No.  6. 

(2;  Osann,  in  sein.  Vorlesungen  uber  Materia  med. 

sis),  rad.  Paeoniae , herba  Rutae  (jam  a medicis  vete- 
ribus laudata  est  „r'o  nr/yavov  poiyd-n  xal  imlrjmtxorg  mvo- 
ptrov“),  cort.  Chinae  (testaute  Loebenstein- Loebel 
maxime  convenit  in  epilepsias  potatorum,  qui  extra  par- 
oxysmos tremore  artuum  chronico  et  magna  debilitate 
totius  nervorum  systematis  laborant),  rad.  Dictamni  albi, 
Narcissus  pseudonarcissus , herba  Sedi  minoris . rad. 
Pyrethri, , rad.  Mandragorae , rad.  Meu,  C arda  mine 
pratensis,  Campanula  graminifolia,  Galliam  luteum , 
succus  rec.  e.vpress.  ceparum  et  uvarum  immaturarum. 

II.  Mineralia. 

1)  Cuprum  ammoniacale  s.  sulphurico-ammoniatum 
(p.  d.  gr.  i — j , sensim  sensimque  ad  gr.  iii.)  , secun- 
dum plerosque  medicos  ad  remedia  optima  pertinet,  im- 
primis in  epilepsiis  verminosis  (, Star/ce ),  in  epilepsiis 
hominum  constitutione  torpida  et  statu  pituitoso  organo- 
rum abdominis  laborantium  ( Richter ),  in  epilepsiis,  quae 
hyperorganogenesibus  incipientibus  aluntur  (1). 

2)  Flores  Zinci  s.  Zincum  oxydat.  album,  primum 
Gaubius  commendavit,  tum  Starke  et  van  Hoven. 
Richter  conqueritur,  se  hoc  remedium  nunc  sine  ulla 
utilitate,  nunc  cum  eventu  optimo  porrexisse,  nescium 
quanam  ex  re  hoc  pendeat;  tamen  concedit,  se  in  epile- 
psiis, quae  acidis  primarum  viarum,  vermibus  et  inter 
dentitionis  periodum  ortae  essent,  semper  magnos  fructus 
observasse.  John  (2)  adnotat,  se  floribus  Zinci  nunquam 
sanationem  completam  perfecisse,  sed  plerumque  paroxy- 
smos modo  leniores  et  breviores  reddidisse.  Ihifelandii 
verba  de  hoc  remedio  haecce  sunt:  )>Das  vorziiglichste 
Mittel  von  allen,  und  was  sicli  mir  in  meiner  Erfahrung 
am  meisten  bewahrt  hat,  ist  der  Zink,  aber  in  starken 
Gaben  und  lange  fortgesetzt.«  Primum  per  diem  gr.  n. 
porrigit,  forma  pilularum : 

Rec.  Flor.  Zinci 

Succi  liquir.  q.  s.  ut  fiant 
pii.  numero  LX. 

D.  S.  Bis  per  diem  pilulae  duae  sumantur. 


(1)  van  Hoven,  1.  c,  Tli.  2.  p,  132. 

(2)  I.  c.  p.  282. 

Alternis  diebus  dosin  dimidia  grani  parte  auget,  ita 
ut  pedeteutim  gr,  x,  imo  V)j  det;  simulae  autem  nausea 
intrat,  doses  diminuit.  — • Novissimis  temporibus  Dr. 
Siedler  florum  Zinci  maximas  doses  dedit,  una  cum  ex- 
tracto Hyoscyami;  sordibus  gastricis  remotis,  hominibus 
adultis  primum  liosce  pulveres  praebet: 

Rec.  Zinci  oxydat.  albi  gr.  vm. 

Extr.  Hyosc.  gr.  i. 

Pulv.  fol.  aurant. 

Pulv.  Valer.  sylv.  ~ 

IVI.  f.  pulv.  Dispens.  dos.  xn. 


Mane  et  vesperi  talis  dosis  exhibeatur. 

Quibus  consumtis,  per  dies  sex  p.  d.  gr.  xii.  Zinci 
porrigit,  tum  gr.  xvr.  et  gr.  n.  extr.  Hyosc  , tum 

Zinci  et  gr.  u£  Hyosc.  Si  tunc  intra  quatuor  hebdo- 
mades paroxysmi  non  appareant,  dosis  non  amplius  au- 
get; si  autem  appareant,  gft  Zinci  et  gr.  iv.  Hyosc.  per 

dies  sex  porrigit,  quo  facto  pedeteutim  doses  diminuit, 
donec  paroxysmi  cedant. 

■i)  Ai  genium  nitricum  fusum  — Horn  optimum 
remedium  epilepsiae  habet;  etiam  Roemer,  Heim,  Jalm 
Hufeland  cum  eventu  prospero  eodem  usi  sunt.  Cete- 
rum hoc  remedium  injucundum  est,  quatenus  color  cutis 
aegrotorum  e fusco  ruber,  imo  saepe  niger  fit,  qui  co- 
lor nulli  medicamento  cedere  dicitur,  quam  ob  rem  pro- 
fecto magis  convenit,  nos  hoc  medicamento  modo  tum 
uti,  cum  alia  remedia  praestantia  jam  per  longum  tem- 
pus frustra  adhibuerimus.  Lombard  argento  nitrico  saepe 
usus  est;  undecim  epilepticorum,  quos  curavit,  modo  unus 
omnino  morbo  liberatus  est;  septem  rarius  paroxysmis 
laboraverunt,  tres  incurabiles  manserunt.  In  his  omni- 
Kis  aegrotis  ille  color  lividus  non  apparuit,  quod  notatu 

dignum  est,  quia  aegroti  et  doses  satis  magnas  (gr.  j 

jj  pro  die)  acceperunt  et  solis  luci  expositi  fuerunt  fh 
Nuper  L.  IV.  Sachs  in  medium  protulit,  illum  colorem 
ab  aegris  averti  posse,  scilicet  eo,  quod  medicus  multis 
jaineis  tepidis  celerem  epidermidis  vicissitudinem  efficiat  (2). 

S r1;  fn,lr1al?  ’•  c-  Theil  III.,  pag.  283. 

( j f.  l oiiernheiiu,  Handliuch der  prakt.  Arzneimittellehre. 

4)  Zincum  sulphur.,  Zinc.  hydrocyan.,  Liq.  Zinci 
muriat.  aether Magister  Bismuth Plumbum  acet. 
(laudatur  a Richter  in  epilepsiis  typicis  et  conjunctis 
cum  magno  erethismo  systematis  vasorum),  Tart.  emet., 
Antimon.  crudum , Antimon.  oxydat.  fuscum.  Mercu- 
rialia ( Richter  iis  in  complicatione  epilepsiae  cum  sy- 
philide carere  non  potest,  et  praeterea  putat,  eadem  us- 
que ad  salivalionem  adhibita  magnos  praestare  fructus, 
praecipue  cum  epilepsia  actione  nervorum  modum  exce- 
dente orta  sit  et  alatur),  Ferrum  (commendatur  in  epi- 
lepsiis, quae  nimiis  se-  et  excretionibus,  praecipue  hae- 
morrhagiis,  ortae  sunt),  Solutio  arsenici  Fowleri,  Am- 
mon.  carb .,  Liq.  C.  C.  succin. , acid.  nitric.  et  sul- 
phuricum. 

III.  Animalia. 

1)  Phosphorus , jam  dudum  singularem  famam  ve- 
hit antiepilepticum  sibi  peperit,  sed  cautus  sis  eumque  mi- 
nime gentium  in  erethismo  nervorum  et  sanguinis  adhibeas 
necesse  est.  Convenit  autem  ejus  usus  in  statum  torpi- 
dum, magnam  corporis  debilitatem,  pulsum  parvum  et  tar- 
dum, nec  non  si  epilepsia  jam  mentis  hebetudinem,  stu- 
piditatem et  paralyses  genuit  (Richter).  Aptissima  est 
formula  Scliulxii  (I),  quia  per  longum  tempus  continuari 
potest: 

Rec.  Olei  terebinth.  gft 
Olei  olivar.  ^jjj 

D.  ad  vitrum  capacitatis  adde 
Phosphori  gr.  jj 

Digere  in  aq.  ferv.  saepe  agitando  donec  omnes 

Phosphori  globuli  disparuerint;  solutioni  adde 
Gummi  arab.  gfi  sol.  in  aq*  arorn.  ^iv 
Syr.  cinnam.  ^j. 

Detur  cochlear  unum  ternis  horis. 

2)  Oleum  animale  Dippelii,  celebratur  a Richter, 
si  epilepsia  suppressione  arthritidis,  rheumatismi,  aut  ex- 
anthematum chronicorum  orta  sit,  imprimis  in  hominibus 


(1)  Horns  Archir,  Band  10. 

torpidis  macrisque  et  qui  cute  sicca  rigidaque  laborant.  " 
Etiam  Frid.  Hoffmann , Cullen,  Quarin,  Werlhof \ 
van  Hoven  et  llaase  hoc  remedium  laudant. 

3)  Arnbra  grisea  imprimis  tum  commendatur, 
cum  per  libera  intervalla  status  comatosus  et  paralyticus 
intrat. 

4)  Moschus  ad  optima  remedia  pertinet  in  epile- 
psiis infantum,  minime  adultorum.  Van  Swieten,  Qua- 
rin  (1)  et  Jahn  Moschum  optimum  remedium  habent 
ad  tollendum  stuporem  post  paroxysmos  remanentem. 

5)  Castoreum  dignum  est,  quod  adhibeatur,  modo 
autem  in  epilepsia  hysterica  et  menstruali;  Thouvenel 
in  uno  casu  bis  per  diem  Jft  pulv.  Castor,  sibir.  impe- 
ravit. — Sobernheim  (2) , — Carbo  animalis , Can- 
tharides. — 


Aptissima  autem  remedia  prosperum  eventum  non  prae- 
bent, si  aegroti  regimen  diaeteticum  aptum  non  sub- 
eunt. Cibus  eupeptus  simulque  nutriens  sit;  praecipue 
temperantia  in  coena  vespertina,  semper  plures  horas 
ante  somnum  sumenda,  commendanda  est.  Victus  vege- 
tabilis generatim  melius  convenire  videtur,  quam  anima- 
lis; tamen  animalis  principatum  tenet,  si  vires  digestionis 
et  assimilationis  debilitatae  sunt.  Cibus  valde  composi- 
tus et  nimis  artificiosus  semper  damno  est.  Fotus  spi- 
rituosi  in  universum  nocent,  ante  omnia  spiritus  destillati; 
usus  autem  vini  modicus  plerumque  salutaris  est.  — 
I raeterea  imperes  omnia,  quae  ad  animum  aegrotorum 
pertinent.  Omnes  affectus  vehementes  detrimento  sunt, 
exceptis  paucis  casibus,  ubi  iis  utimur  pro  contrastimulis ; 
affectus  autem  blandi  et  leniter  moventes  plerumque  ad 
restituendam  sanitatem  conferunt.  Saluberrimos  effectus 
spes  exserit,  quae  igitur  ante  omnia  excitanda  est.  — A 
consuetudine  aliorum  epilepticorum  arcendi  sunt  ae- 
groti, quia  experientia  edocti  scimus,  tales  aegros,  alium 


(1)  J.  c.  pag.  391. 

(2)  1.  c.  pag.  155. 

paroxysmo  ejusdem  morbi  vexatum  videntes,  non  raro 
illico  ipsos  paroxysmis  corripi  (1).  Se-  et  excretiones 
modum  excedentes  finibus  circumscribas,  nimis  parcas  ad- 
juves. Motus  corporis,  non  ad  virium  consumtionem 
continuati,  bene  prosunt,  et  quidem  motus  passivi  in  uni- 
versum melius  quam  activi  conveniunt.  Interdum  itinera 
saluberrimos  praestant  fructus;  exempla  existunt,  epile- 
psias pertinacissimas  sanatas  esse,  postquam  aegroti  ad 
aliam  terram  profecti  erant.  Jam  Hippocrates  (2)  di- 
cit: »Ta>v  imXyTtrixcov  toTo/.  vtoiaa  dnaXXctyijv  ai  psraftoXal, 
I uuXiGta  zijg  flXixtyg  y.ai  rcov  %coqicov  y.al  zcov  fiicor,  nodovci"  (3). 

B.  Anticpileptica  externa. 

1)  Electricitas , Galvanismus  et  Magnetismus. 
Ex  Porlalii  sententia  medicus  nihil  iis  efficit  5 adnotat 
autem  llichler,  electricitatem  saepe  felici  cum  eventu, 
vel  in  epilepsiis  pertinacibus,  applicatam  esse,  praecipue  si 
status  torpidus  eminuerit.  Wilhelm  ea  usus  est  in  epilepsiis 
terrore,  Spengler  in  epilepsiis  suppressione  mensium  pro- 
vocatis. Galvanismum  praecipue  Burdach  et  Most  lau- 
dant; Mansford  eum  remedium  summum  in  curanda  epi- 
lepsia nominat. 

2)  Detractiones  sanguinis  et  venaesectionibus  et 
hirudinibus  generatim  in  usum  non  vocandae  sunt,  sed 
tunc  tantum,  cum  plethora  localis  aut  universalis  adest; 
interdum  etiam  in  epilepsiis,  quae  inter  dentitionem,  gra- 
viditatem et  in  puerperis  ortae  sunt,  utiles  apparuerunt. 
Maxime  timendae  sunt  in  epilepsiis,  quarum  causa  in  pro- 
fusis se-  et  excretionibus  cernitur. 

3)  Balnea.  Tissot  magnos  effectus  ex  usu  bal- 
neorum frigidorum  observavit,  simulae  obstructiones  inve- 
teratae, plethora  et  nimia  nervorum  sensihilitas  non  am- 
plius aderant.  Vogel  plures  epilepticos  balneis  Dobera- 
nensibus  sanavit.  Jahn  (4)  balnea  frigida  modo  in  epi- 


(1)  Schoenlein,  J.  c.  pag.  136. 

(2)  Seri,  V . aplior,  -15. 

(3)  t f.  It  e i 1 I.  c.  Bancl  4,  pag.  231. 

(4)  I.  c.  pag.  206. 

lepsiis,  quae  animi  affectibus  et  abusu  spirituosorum  or- 
tae sunt,  magni  aestimat.  Portal  maxime  balnea  tepida 
(23 — 24'  R.)  laudat.  Interdum  balnea  sulphurata  et  mar- 
tialia  utilia  sunt. 

4)  Vesicatoria , Fonticuli , Setacca,  Moxa  et  Fer- 
rum candens  — digna  sunt,  quae  adhibeantur,  imprimis 
si  morbus  metastasibus  ortus  est. 

5)  Musice.  Quam  in  puella  sensibili  paroxysmos 
retardasse  tandemque  morbum  omnino  sanavisse,  Qua- 
rin  (1)  vidit.  Similes  effectus  prosperos  BrucJcmann 
observavit  (2).  Richter  eam  laude  dignam  esse  putat 
modo  in  epilepsiis  cum  sensibilitate  totius  systematis  ner- 
vorum conjunctis,  maxime  in  epilepsia  hysterica  (3). 

6)  Sulphur  manibus  exceptum  interdum  paroxysmos 
impediit,  aut  saltem  eorum  vehementiam  diminuit  (4). 

Praeterea  superstitio  permultas  alias  res  sanctas 
reddidit , ita  ut  a plebe  pro  remediis  optimis  habeantur. 
Haecce  remedia  sunt:  Amethystus  sub  brachii  cute  posita: 
vertebrae  pulveratae  necatorum  maleficorum,  aut  eorum, 
qui  vitae  suae  vim  intulerunt;  dentes  caprae  pulverati, 
ossicula  auditus  vitulorum ; ossa  vertebralia  lacertae  a 
formicis  derasae;  pulvis  cerebri  siccati  cygnorum,  alcyo- 
num, vulturum,  corvorum;  pulvis  cordis  siccati  leporum, 
ranarum,  talparum;  testes  et  sanguis  ursorum,  meconium 
inspissatum.  Romani  sanguinem  calidum  gladiatorum  modo 
interfectorum  biberunt.  Ut  uno  verbo  dicam,  remedia  in- 
credibilia et  monstrosa  contra  epilepsiam  in  usum  vocata 
sunt.  — 

Inde  ab  omni  tempore  nonnulla  Arcana  celebritatem, 
adepta  sunt,  quorum  elementa  ex  parte  nunc  novimus. 
Celeberrima  sunt: 

1)  Arcanum  Bacliieni , Clerici  ultrajectini,  testante 
Pereboom  ex  hisce  substantiis  constat: 


(1)  1.  c.  pag.  43. 

(2)  Hora  s Arcltiv  1811,  Januar  uml  Februar. 

(3)  Cf.  Reil  1.  c.  pag.  180—183,  et  Liclitenthal,  Al>- 
liamllung  von  dem  liiinflusse  der  IVIusik  auf  den  Kiirper  und  von 
ilirer  Amvendung  ia  gewissen  Kranklieiten.  Wien  1807. 

(I)  1.  c.  pag.  287. 

Rec.  Succi  rec.  expr.  Ledi  min. 

Spir.  vini  gij 

1).  S.  Vespere  pro  dosi. 

,2)  P*1™  de  Gutteta  (Cf.  Pharmacop.  Parisiens 

Rec.  Rad.  Paeon,  mar. 

Semin.  Paeon. 

Diplamn.  alb. 

Visci  querni  ^ 

Semin.  atriplicis  ^ij 
Cranii  humani  ~iij 
Corall.  praep.  rubr. 

Hyacinth.  praep.  ^ 

Ungui,  alcis  praep. 

Folior.  auri 
M.  f.  pulv. 

,3)  Arcamitn  Wailzii , quod  e sex  formulis,  quas 
ll  ailz  secundum  certas  indicationes  praescripserit,  con- 
stare Loebenstein-Loebel  affirmati 

No.  I.  Rec.  Magister.  Bismuthi 

Pulv.  rad.  Ipecac.  ^ gr.  vj 
Sacch.  albi 

M. 

No.  II.  Rec.  Pulv.  rad.  Valer.  sylv. 

Calam.  arom. 

Gentian.  rubr. 

Sal.  amnion. 

Magist.  Bism.  ^ij 
M. 

No.  III.  Rec.  Pulv.  rad.  Valer.  sylv. 

Pulv.  rad.  Calam.  arom. 

Pulv.  Gent.  rubr.  5 fi 

J 

Cubebar.  ;jjfi 
Mag.  Bism. 

M. 

No.  IV. 


No.  V. 


No.  VI. 


Rec.  Pulv.  rad.  Valer.  sylv. 
Pulv.  Calani,  arom. 

Pulv.  rad.  Galang. 

Pulv.  rad.  Gent.  rubr.  «a 
Mag.  Bisra,  ^ij 
M. 

Rec.  Pulv.  rad.  Cal.  arom. 
Pulv.  rad.  Gent.  rubr. 
Pulv.  rad.  Galang.  ^ij 
Nucis  vom. 

Mag.  Bism.  5jft 
M. 

Rec.  Pulv.  rad.  Valer.  sylv. 
Pulv.  rad.  Cal.  arom. 
Pulv.  rad.  Gent.  rubr. 
Pulv.  rad.  Galang.  ^ 

Sal.  amnion,  giij. 

M. 


I)  Arcanum  Weissmanni  constat  e Cupro  sulphu- 
rico-ammoniato. 

5)  Arcanum  Marcliionis,  cujus  analyses  variae 
sunt;  in  Saxonia  imprimis  hicce  pulvis  in  usum  vocatur: 

Rec.  Concli.  praep.  gnrft 

Pulv.  Visci  quern.  3n 
Pulv.  rad.  Paeon.  5ij[J 

Folior.  auri  No.  xiv. 

M.  Dentur  pro  dosi  gr.  x — xxx. 

6)  Arcanum  Ragalonis ; testante  Knopf  formula 

haecce  est: 

Rec.  Pulv.  rad.  Valer.  sylv.  31 
Eoi.  aurant. 

Ammon  muriat.  gr.  11 
01.  cajep.  gtt.  iv 
M. 

Aliam  analysin  Gmelin  in  medium  protulit: 

Ree.  Piilv.  rad.  Valer.  svlv. 

Amnion,  muriat. 

Magnes,  carb.  iTa  gr.  in 
01.  cajep  gtt.  ii 

M.  Detur  quater  per  diem  cochlear  minus. 

Denique  mihi  liceat,  methodum  Mostii  afferre  (I). 
Qui  scilicet  medicus  tribus  pulveribus  antiepilepticis  utitur 
eosque  aegrotis  hocce  modo  imperat  sumendos: 

I.  In  casibus  minoris  momenti. 

Rec.  Pulv.  Gent.  rubrae. 

Pulv.  rad.  Cal.  arom.  iTT  gft 
Rad.  Artem,  vulg. 

Rad.  Ari  macul. 

Rad.  Zingib.  5111 
Hb.  Mari  verae  ~i 
Cort.  aurant. 

Elaeosacch.  Cajep. 

Natri  carb.  dilapsi  ™ 3VI. 

M.  f.  pulv.  Detur  hominibus  adultis  p.  d. 
usque  ad  gm  quas  aegri  jejuni  in  lecto  sumant,  quo  fa- 
cto infus.  fol.  aurant.  vir.  et  rad.  liquir.  bibant. 

II.  I11  casibus  majoris  momenti. 

Rec.  Flor,  rosar.  rubr. 

Rad.  liquir. 

Sacch.  albi  ^vi 
Cort.  cinam.  5111 
Caryophyll.  arom. 

Rad.  Zingib.  ind. 

Rad.  Galang. 

Sem.  cynae 
Cardam. 

Storac.  calam. 

Sem.  apii  graveol.  ^ 31 
M.  f.  pulv. 


(1)  S.  dessen  Encyclopaedie  der  gesammten  medie.  11.  chir. 
1'raxis,  Btl.  1.  p.  617. 

ILI.  In  casibus  maximi  momenti. 

Reo.  Ferri  hydrocyan.  gr. 

Racl.  Artem,  vulg. 

Castor,  sibir.  gr.  v 
Pulv.  antiepilept.  No.  II.  ~i 
M.  f.  pulv.  Disp.  dos.  xii. 

Ilio  pulvis  diebus  interlunii  et  plenilunii  sumatur. 
Duobus  diebus  ante  Laxans  detur,  dein  mane 
et  vespero  hora  sexta  unus  pulvis  cum  aqua  ce- 
rasor.  nigrorum.  Aegrotus  in  cubiculo  maneat 
omniaque  flatulenta  et  Spirituosa  vitet. 

Mostius  ipse  concedit,  remedium  suum  esse  valde 
compositum,  sed  consilium  cepit,  nunquam  a composi- 
tione discedendi,  quae  sibi  relative  maximam  tulerit  opem. 
Et  me  hercule,  quum  morbus  noster  saepe  omnibus  re- 
mediis, imo  praestantissimis  pertinaciter  resistat,  quod  ex- 
perientia edocti  omnes  medici  sciunt,  nulla  methodus, 
quamvis  composita,  repudianda  nobis  est,  praecipue  si 
jam  per  longum  tempus  remedia  simplicia  frustra  adhi- 
buerimus. Multi  medici  forsan  omnes  epilepsiae  species 
una  ratione  curant;  sed  in  hac  ipsa  re  causa  sita  est,  cur 
frustra  curent.  Qui  verba  veteres  Morga gn i (I)  animo 
considerent  velim:  «Vides  simul,  quam  varia  curatio  esse 
debeat,  tunc  quoque  quum  epilepsiae  causa  intra  cranium 
est,  non  modo  quum  extra  ipsum.  Quamobrem  nonnun- 
quam  immerito,  saepe  merito  accusantur  medici,  iique 
praesertim,  qui  una  omnes  epilepsias  ratione  ac  modo 
aggrediantur.  Verum  haec  per  alios  quoque  morbos 
late  patens  necessitas  variae  ac  multiplicis  curationis  sum- 
mam facit  in  recte  medendo  difficultatem.  Quam  ut 
Anatomici,  varias  unius  morbi  causas  detegendo,  magis 
semper  magisque  demonstrant,  sic  utinam  medici  varia 
variarum  causarum  signa  adnotando  possent  pariter  ma- 
gis magisque  extenuare.  Quod  quidem  desperandum  us- 
quaquam  non  est;  modo  utrique,  illi  quidem  accurate  se- 


(l)  I.  c.  epist.  IX.  26. 

cando,  hi  vero  diligenter  observando,  unanimes  ut  par 
est  in  re  tanti  momenti  suas  quique  partes  agant.« 

Forsan  perscrutationibus  diligentissimis  et  accuratis- 
simis virorum  illustrium  continget,  ut  essentiam  et  cau- 
sam proximam  epilepsiae  magis  perspieiamus;  tum  in  ea 
curanda  feliciores  erimus.  Sed  omnino  non  medico  di- 
gnum est,  in  animo  habere  modo  illud  experientia  probatum, 
multa  secula,  ceteroquin  insignia  et  fertilia  inven- 
tis praeclaris,  elapsa  et  tamen  nullum  remedium  reper- 
tum esse,  ad  epilepsiam  tuto  sanandam.  Tales  reflexio- 
nes animum  debilitant.  Quot  morbi,  quos  prioribus  tem- 
poribus insanabiles  medici  habebant,  nunc  cito,  tuto  et 
jucunde  sanantur!  Etiam  hodie  ars  medica  gradum  sum- 
mum et  perfectum  non  tenet.  Itaque  ad  epilepsiam  sanan- 
dam vias  novas  ineamus  et  ad  animum  nostrum  excitan- 
dum symbolo  illo  utamur:  Omnes  morbos,  quales- 
cunque sint,  ars  nostra  vincit. 


y i t a. 


Ego  Carolus  Julius  Kanzler  anno  MDCCCXV. 
die  decimo  mensis  Maji  natus  sum  Coswigii,  ducatus 
Anhaltino-Bernburgensis  oppido,  patre  Carolo,  me- 
dico aulico  et  forensi,  quem  morte  mihi  ereptum  jam 
ex  quinque  annis  pio  animo  lugeo,  matre  Julia  e 
gente  Freiberg,  quam  vivam  et  integram  hucus- 
que mihi  servavit  deus  optimus  maximus.  Fidem 
evangelicam confiteor.  Patre  mortuo,  avunculus  Theo- 
dorus Kanzler,  gymnasii  Friderico- Werderani 
professor,  quem  vmim  usque  ad  cineres  semper  co- 
lam, me  adoptavit.  Primis  literarum  elementis  imbu- 
tus, gymnasium  Bemburgense,  quod  tunc  temporis 
sub  auspiciis  111.  Herzog  florebat  et  etiam  nunc  flo- 
ret, frequentavi  ibique  per  septem  annos  in  eas  in- 
cubui Iiteras,  quae  ad  studia  academica  viam  muniunt. 
Omnibus,  quibus  tunc  usus  sum,  praeceptoribus  ma- 
ximas gratias  publice  agere  me  posse,  maxime  gau- 
deo. Anno  MDCCCXXXIV.,  mense  Octobri,  testi- 
monio maturitatis  primae  notae  instructus,  Berolinum 


ine  contuli  ibique  inter  cives  instituti  medico-chirur- 
gici  Friderici  Guilelmi  receptus  per  quadriennium  de 
vanis  doctrinarum  ad  studium  medicinae  et  chirur- 
giae pertinentium  partibus  hosce  viros  illustrissimos 
et  celeberrimos  disserentes  audivi: 

Ce!.  Wolff  de  hodegetice,  logice  et  psycholo- 
gia’  Cei.  Turte  de  physice  experimentali  et  phar- 
raacia;  III.  Link  de  botanice  et  historia  naturali;  Ili. 
Hecker  de  Ceis;  libris,  de  encyclopaedia  et  metho- 
dologia  medica,  de  pathologia  et  therapia  speciali; 
IU.  Mitscherlich  de  chemia  experimentali;  DI. 
Schlemm  de  osteologia,  syndesmologia  et  splanch- 
nologia; 111.  Mueller  de  anatomia  universali,  de  ana- 
tomia  organorum  sensuum,  de  anatomia  pathologica, 
de  physiologia.  Ad  artem  cadavera  rite  secandi  III. 
Mueller  una  cum  111.  Schlemm  me  instituit.  Prae- 
terea disserentes  audivi  Cei.  Eck  de  physiologia  ge- 
nerali et  speciali;  III.  Fr.  hufeland  de  pathologia 
generali,  semiotice,  therapia  tam  generali  quam  spe- 
ciali; 111.  Horn  de  pathologia  et  therapia  speciali, 
de  morbis  syphiliticis  et  psychicis;  111.  Osann  de 
materia  medica  et  de  auxilio  in  repentinis  vitae  pe- 
riculis terendo;  Cei.  C asper  dc  arte  formulas  me- 
dicas concinnandi  et  de  medicina  forensi;  Cei.  Kluge 
de  arte  fascias  rite  imponendi,  de  ossium  fracturis 
et.  luxationibus,  de  chirurgia  generali,  de  akiurgia. 
de  arte  obstetricia;  III.  Juengken  de  akiurgia,  de 
chirurgia  speciali  et  de  ophthalmiatrice;  111.  Wag- 
ner  de  medicina  forensi  practica;  Cei.  Froriep  de 
akiurgia  et  anatomia  chirurgica.  Exercitationibus 
clinicis  medicis,  chirurgicis,  obstetriciis . Ophthalmia- 


tricis  interfui  Cei.  YVolff  jun.,  Beat.  Bartels,  Cei. 
Truested  t,  111.  de  Graefe,  IlI.Rust,  Cei  Dief- 
fenbach.  Cei.  Kluge,  111.  Juengken. 

Quod  ad  rem  veterinariam  audivi  Cei.  Gurlt  de 
zootomia . Exper.  Spinola  de  equorum  forma  ex- 
terna 'et  habitu.  Operationes  ophthalmiatricas  Cei. 
Angelstein  in  phantomate  me  docuit. 

Omnibus  his  viris  excellentissimis  maximas,  quas 
possum,  habeo  gratias. 

Quadriennio  studiorum  absoluto,  ab  ineunte  mense 
Octobri  hujus  anni  in  nosodochio  caritatis  munere 
medici  inferioris  functurus  sum. 

Jam  vero  tentaminibus,  tam  philosophico  quam 
medico,  et  examine  rigoroso  superatis,  dissertationem 
thesesque  si  publice  defendero,  summos  in  medicina 

et  chirurgia  honores  a facultate  medicorum  gratiosa 
peto.  — 


THESES. 


1.  Retentio  menstruationis  in  chlorosi  modo  causa, 
modo  sequela  morbi  est. 

2.  Uterus  carcinomatosus  non  exstirpandus  est. 

3.  Blennorrlioea  syphilitica  oxistit. 

4.  Certum  graviditatis  signum  non  semper  adest. 

5.  Caries  e causa  interna  facilius  sanatur,  quam  e 
causa  externa. 

(i.  Morbos  syphiliticos  sine  hydrargvro  tuto  sanari 
posse,  contendo. 


